הוועדה לענייני ביקורת המדינה, כנסת 18, פרוטוקול מספר 146, 2010-12-28 11:30

יואל חסון: תודה רבה.

יואל חסון: אני מודה לך.

יואל חסון: אני ארצה שנתייחס לנושא ההסברה ואחר כך לנושא השידורים ואני אבקש ממר רונן פלוט, מנכ"ל  משרד ההסברה להתייחס להערות.

יואל חסון: כמו שאמרתי, כמו שנאמר פה גם כן, דוח מבקר המדינה היה על שולחנכם כאשר נכנסתם לתפקידכם, כאשר הוקם משרד ההסברה והתפוצות.

יואל חסון: ריכזתם סביבכם את העניין הזה.

יואל חסון: אני רוצה לדעת מה עשיתם עם מסקנות המבקר ומה השתנה כלפי המציאות שתוארה פה?

יואל חסון: אם בכלל.

רונן פלוט: בוקר טוב לכולם.

רונן פלוט: אז קודם כל אחד הדברים הראשונים שעשינו, אנחנו ביקשנו מהממשלה שמשרד החוץ ומשרד ההסברה יביאו הצעה מוסכמת איך אנחנו חושבים להפעיל את כל מה שיש בשפה הערבית.

רונן פלוט: כמובן שזה היה כפוף לכך ששר ההסברה והתפוצות, מר יולי אדלשטיין, היה מחזיק תיק ברשות השידור וכמובן שלנו זה היה הרבה יותר נוח, ושמה גם ראינו את הנישה שלנו איך שם אפשר לפעול, וכמה שאנחנו בדקנו את הדוח שהופיע לפני שהמשרד הזה הוקם אנחנו ראינו שהבעיה הזאת היא קשה ברשות השידור, שהשידורים לא מגיעים וגם ברדיו.

רונן פלוט: הקוריוז שהיה שדווקא נפגשתי עם כמה אנשים מעבר לשטחים והם סיפרו שגם במבצעים הכי קשים שהיו היה חשוב להם מאוד לשמוע את קול ישראל.

רונן פלוט: יכול להיות שזה בגלל שהם מאמינים דווקא לרדיו שלנו.

רונן פלוט: כמובן מי שהיה שם היה שומע והיה חשוב לו לדעת מה אמת ומה שקר.

רונן פלוט: כרגע עד כמה שידוע לי בגלל הבעיות של אנטנות ובגלל המחיר הגבוה שהממשלה צריכה להעביר לרשות השידור כי לפי דעתי רשות השידור לא מסוגלת להקים דבר כזה לבד, כאן ישבנו יחד עם משרד ראש הממשלה, הם נמצאים כאן, הם יפרטו את זה לפרטים.

רונן פלוט: יש החלטה שמשרד ראש הממשלה, משרד החוץ, משרד ההסברה, כולם ביחד בשיתוף עם רשות השידור נפעיל פורטל בשפה הערבית בערוץ 1. זה יהיה גם בטלוויזיה וגם ברדיו בעלות של 70 מיליון שקל.

רונן פלוט: וכך נוכל להגיע פחות או יות4 דרך כלי התקשורת שעד היום זה לא טופל.

רונן פלוט: יש כל מיני ערוצים קטנים שמטבע הדברים...

יואל חסון: אני רוצה לשאול אותך שאלה.

יואל חסון: מסמך דוח המבקר 60א', מה אתם עושים בקשר אליו?

יואל חסון: מה הולך להיות?

יואל חסון: שנתיים עברו מאז פרסומו.

יואל חסון: מה קרה בשנתיים האלה?

יואל חסון: קיבלתם את הדוח על השולחן.

יואל חסון: הממשלה הקודמת קיבלה החלטות מסוימות.

יואל חסון: אני אומר את זה כאיש ששייך לממשלה.

יואל חסון: דברים לא בוצעו.

יואל חסון: אתם נכנסתם כאשר הממשלה החדשה הוקמה.

יואל חסון: מה עשיתם?

רונן פלוט: אני אסביר.

רונן פלוט: כל מה שדובר בו בדוח המבקר הוא לא מתייחס לפעילות שלנו בכלל.

רונן פלוט: אף אחד לא נתן לנו אחריות על הסברה בשפה הערבית, אף אחד.

רונן פלוט: לא קיבלנו.

רונן פלוט: אני רוצה להסביר זאת בשפה שאני יכול להסביר ובשפה שאני לא יכול להסביר בה, שאין לי כסף, שאין לי תקציבים, שאין לי תקנים, אני לא יכול לפעול בשטח ההסברה כאן.

יואל חסון: עכשיו  אתה תגיד לי שהוצאת מכתבים,

רונן פלוט: אני חושב שיש כאן התקדמות מאוד רצינית.

רונן פלוט: אם אנחנו בסיכומו של דבר, בוא אני אתן לך דוגמה, למשל האתר שלנו שהולך לעלות בחודש פברואר יהיה גם בשפה הערבית.

רונן פלוט: אנחנו מוציאים מהמשרד שלנו הרבה חומרים בערבית.

רונן פלוט: אבל זה לא פותר את הבעיה שעליה דיבר המבקר.

רונן פלוט: הוא דיבר על בעיה אחרת לגמרי, לפתור בעיה מקיר לקיר.

רונן פלוט: עכשיו אנחנו צריכים הרבה מאוד כסף.

רונן פלוט: אם אתה שואל אותי מה עשיתם?

רונן פלוט: התקציב שמדובר עליו כאן, שאנחנו הולכים להשתמש בו, זה תקציב שצריך להספיק לשלוש שנים לפעילות המשרד שלנו, משרד ההסברה והתפוצות.

רונן פלוט: אז כמובן שאין לנו כסף.

יואל חסון: אם הייתם באים לפה ואומרים מסקנת המבקר לא מקובלת עלינו, אנחנו לא חושבים שצריך להשקיע בזה 70 מיליון שקלים, מאה מיליון שקלים, מאתיים מיליון שקלים, אני לא יודע כמה צריך להשקיע.

יואל חסון: יש לנו סדרי עדיפויות אחרים, זה לא מתאים לנו.

יואל חסון: בסדר גמור, הייתם אומרים את זה, היינו מקבלים את זה.

יואל חסון: הממשלה היא הרשות המבצעת.

יואל חסון: היא קובעת בסופו של דבר את העניינים.

יואל חסון: וזהו.

יואל חסון: אז הייתי מקבל את זה.

יואל חסון: אבל היו החלטות ממשלה.

יואל חסון: אתם הגעתם לממשלה חדשה.

יואל חסון: לא שיניתם את החלטות הממשלה.

יואל חסון: גם המסקנות, גם בהערות ראש הממשלה למבקר, בסך הכול יש הערות שמקבלות את מסקנות מבקר המדינה.

יואל חסון: אז אם אתם מקבלים את מסקנות מבקר המדינה בתשובות שאתם נתתם, אז איך אתם...?

יואל חסון: אתה בא ואומר לי עכשיו, עברו שנתיים ולא קרה שום דבר.

יואל חסון: זאת אומרת, לא השתנתה המציאות, זה העניין.

יואל חסון: יש פה מציאות קשה שהוצגה והיום לא השתנתה המציאות.

יואל חסון: המציאות הזאת עדיין מציאות קשה.

יואל חסון: אז עכשיו אתם תציגו איזושהי תוכנית, מגה תוכנית שנראה לי שהממשלה הבאה היא זאת שתצטרך להוציא אותה לפועל, אז מה עשיתם במשך שנתיים?

יואל חסון: מה עשיתם במשך שנתיים?

יואל חסון: והקימו משרד הסברה, תסלח לי.

יואל חסון: הקמנו משרד הסברה.

יואל חסון: מה זה משרד הסברה של פועל בשפה הערבית?

יואל חסון: על מה אתה מדבר?

יואל חסון: אתה בדיוק צריך לדבר בערבית, באנגלית, בספרדית, בצרפתית.

רונן פלוט: קודם כל מדובר כאן על דוח המבקר.

רונן פלוט: כרגע אתה לא שואל אותי מה אני עושה אלא אנחנו מדברים על דוח המבקר.

רונן פלוט: אז אני מדבר על דוח המבקר שהוא מתייחס לשני משרדים שהם צריכים לעבוד בתיאום איתנו.

רונן פלוט: אני מקבל במלואו את כל הדוח.

רונן פלוט: אני חושב שהוא צודק.

יואל חסון: יש תיאום בין המשרדים?

רונן פלוט: יש תיאום מלא.

רונן פלוט: יש תיאום מלא בין שלושת המשרדים.

יואל חסון: אז שואל יקירי, אני מאוד מעריך אותך.

יואל חסון: אני חושב שאתה באמת בן אדם רציני.

יואל חסון: אני באמת שואל אותך אז מה עשיתם?

רונן פלוט: אז הנה אני אומר לך.

רונן פלוט: אנחנו הגענו לסוף.

רונן פלוט: מי שחושב שהדברים האלה נעשים תוך יום אחד, למצוא תקציב.

יואל חסון: שנתיים, שנתיים.

יואל חסון: זה שנתיים.

יואל חסון: עוד ארבעה חודשים הממשלה הזו מכהנת שנתיים.

יואל חסון: מה עשיתם?

יואל חסון: עוד מעט נגמרת לכם הקדנציה.

רונן פלוט: אני בטוח שלא.

יואל חסון: היא תיגמר בסוף.

רונן פלוט: בסוף כן.

רונן פלוט: אני חושב שבסיכומו של דבר, אנחנו כרגע, יכול להיות שאתה צודק במאה אחוז שזה לקח יותר מדי זמן, אבל אם אני בא ואני אומר לך יש בשורה.

רונן פלוט: בסיכומו של דבר יש בשורה.

רונן פלוט: זה שזה לקח הרבה מאוד זמן יכול להיות, אני מודה בכך.

רונן פלוט: גם ברשות השידור היו בעיות.

רונן פלוט: לא היה יושב ראש רשות השידור.

רונן פלוט: היו כל מיני דברים אובייקטיבים שלא יכולת להתמודד עם זה.

רונן פלוט: כרגע כשיש תוכנית אני חושב שצריך לברך על כך.

רונן פלוט: ואני מציע שירדן יספר על התוכנית שיש.

רונן פלוט: אם זה מקובל אז אפשר יהיה להתקדם הלאה.

יואל חסון: אז אתה רוצה שירדן ותיקאי יציג את התוכנית?

יואל חסון: אוקיי.

יואל חסון: ירדן בבקשה.

ירדן ותיקאי: אני אציג עוד כמה דברים.

ירדן ותיקאי: כאמירת פתיחה מבחינתי הנושא של הדוח מציג תמונה מצב.

יואל חסון: אני חייב  לומר משהו.

יואל חסון: אמר לי משהו שהסב את תשומת ליבי, מר פלוט.

יואל חסון: אתה יודע מה, אני כנראה צריך בפעם הבאה לא להסכים ולהתעקש ששרים יבואו לכאן.

יואל חסון: כנראה הטעות שלי הייתה שאני לא התעקשתי שהשר יולי אדלשטיין יגיע לכאן.

יואל חסון: ואני אגיד לך, תראה, בהתייחסותו של שר ההסברה, אתה אומר  דוח מבקר המדינה, אתה אומר לו מה קשור, מה לא קשור.

יואל חסון: אני אומר השר שלך אמר ביולי 2009, יולי אדלשטיין הגיב לממצאי הביקורת.

יואל חסון: הוא אמר ככה, המשרד רושם לעצמו  את הערות המבקר בעניין הליקויים בתכנון ההסברה לקהלי יעד דוברי ערבית בכלל והשידור לעולם הערבי בפרט.

יואל חסון: בנוסף הוא אומר, בכוונתי כשר ההסברה בתפוצות ומתוקף סמכותי כשר הממונה על ביצוע חוק רשות השידור שהוא היה אז, בסדר גמור, אז, ליזום ולהוביל מהלך שיוביל להפסקת הסחבת הבלתי נסבלת בכל הנוגע לזה, והוא מסביר את זה.

יואל חסון: והוא אומר גם, משרד ההסברה יבחן את נושא ההסברה בעולם הערבי, יציגו בפני הגורמים הרלוונטיים.

יואל חסון: עכשיו תשמע, זה מיולי 2009.

יואל חסון: מיולי 2009.

יואל חסון: מה קרה מאז יולי 2009?

יואל חסון: אתה מציג לי עכשיו תוכנית ב-2011.

יואל חסון: שנתיים אחרי כן.

רונן פלוט: לא. לא.

רונן פלוט: קודם כל אני מסכים לגבי זה במאת האחוזים.

רונן פלוט: אם שמת לב אני גם אמרתי שהשר היה אחראי על  רשות השידור, כשהיה לו יד ורגל ברשות השידור, ויש השפעה.

רונן פלוט: ברגע שהוא העביר את זה בחזרה לממשלה, וברגע שברשות השידור לא היה יושב ראש רשות השידור, הוא נחבר לא מזמן, הדיונים התחדשו.

רונן פלוט: האם זה טוב?

רונן פלוט: האם זה לא טוב?

יואל חסון: זה לא טוב.

יואל חסון: זה לא טוב.

יואל חסון: התוצאה היא שזה לא טוב.

יואל חסון: אתה רוצה להגיד משהו עקיבא?

יואל חסון: משרד ראש הממשלה.

יואל חסון: כן.

עקיבא איסרליש: כשהתקבל דוח מבקר המדינה החלטנו להעלות את הנושא הזה לועדת השרים לביקורת המדינה.

עקיבא איסרליש: היתה ישיבת הכנה עם כלל הגופים.

עקיבא איסרליש: חלק מהנוכחים כאן השתתפו בישיבה הזאת.

עקיבא איסרליש: היתה ישיבה.

עקיבא איסרליש: היתה כבר החלטה מוסכמת של גוף מתכנן ולקבוע את כל הדברים, על פי מה שכתוב בדוח מבקר המדינה.

עקיבא איסרליש: השר יולי אדלשטיין ביקש לא לקבל החלטה, הוא רצה לקבל החלטה משלו וכל העסק הזה נפל.

יואל חסון: תודה.

יואל חסון: ירדן ותיקאי בבקשה.

ירדן ותיקאי: תודה.

ירדן ותיקאי: קודם כל אני רוצה להגיד מעמדת המבוקר מדובר בדוח שהוא חשוב מאוד.

ירדן ותיקאי: הוא מציג תמונה מאוד בעיתית לאורך הרבה מאוד שנים.

ירדן ותיקאי: גם אם כמבוקר יש לנו ויכוחים עם חלק מהדברים שנכתבים , בסך הכול זה מציג תמונה מאוד נכונה, מאוד בעיתית, ושהיא לקונה גדולה בהסברה הישראלית ולדעתי כל הגופים מסכימים לזה במאת האחוזים.

ירדן ותיקאי: מבחינתנו כמטה הסברה כמה סוגיות שאנחנו עושים בכלל ושקשורות כמובן לדוח המבקר.

ירדן ותיקאי: ואני אגע גם בהן.

ירדן ותיקאי: קודם כל אנחנו הצלחנו כבר לגייס את הבן אדם שבדוח אנחנו מבוקרים כמי שלא הצליחו לגייס אותו.

ירדן ותיקאי: דרך אגב זה תהליך.

ירדן ותיקאי: לקח שנה וחצי לגייס בן אדם.

ירדן ותיקאי: הרבה מזה נובע בגלל שפשוט אין.

ירדן ותיקאי: יש מעט מאוד אנשים שמתאימים לתפקיד.

ירדן ותיקאי: בגלל זה לקח לנו שנה וחצי לגייס בן אדם.

ירדן ותיקאי: יושב פה אופיר גנדלמן שברשותך יפרט אחרי זה על עבודתו.

ירדן ותיקאי: אנחנו גם נתנו לו תפקיד כפול.

ירדן ותיקאי: אחד של מנהל תחום הערבית ועוסק בתחום ההסברה.

ירדן ותיקאי: ושנית, גם של דובר.

ירדן ותיקאי: נכון להיום הוא הדובר הבכיר ואין שום אירוע, ואני רואה את זה כהישג גדול מבחינתנו, אין שום אירוע שהדוברות בערבית לא מקבלת את המענה המלא, עוד פעם, במגבלות של בן אדם אחד, אבל המענה המלא.

ירדן ותיקאי: כל הודעה לתקשורת יוצאת בערבית.

ירדן ותיקאי: כל ראיון נעשה גם בערבית.

ירדן ותיקאי: כל טוויטר שאנחנו מוציאים יוצא גם בערבית.

ירדן ותיקאי: ה-face book  שלנו.

ירדן ותיקאי: כל דבר יוצא היום בערבית ממשרד ראש הממשלה בזווית שלנו.

ירדן ותיקאי: ישיבות פורום הסברה, מה שהמבקר העיר, אנחנו מקיימים את הישיבות אחת לדעתי חודשיים שלושה.

ירדן ותיקאי: אנחנו עושים ישיבה של כל הגורמים כולל גם גורמים סמי ממשלתיים ולפעמים NGO כך שאנחנו מרגישים שאין לנו בעיה של תיאום.

ירדן ותיקאי: בסך הכול התיאום מתקיים.

ירדן ותיקאי: אימוני דוברים, גם סוגיה שהמבקר העיר עליה ואנחנו התחלנו לפעול בקשר לזה.

ירדן ותיקאי: רק השבוע עשינו אימון יחד עם משרד החוץ ואופיר בטח יפרט על זה.

ירדן ותיקאי: הקמת pool מרואיינים, גם של אנשים פנימיים, ובעיקר אנשים חיצונים.

ירדן ותיקאי: יושבים פה חלק מהאנשים שאנחנו נעזרים בהם בצורה רשמית יותר או רשמית פחות ואנחנו עוסקים בזה ומעבירים להם מסרים וחומרים.

ירדן ותיקאי: יש לנו מיקוד שלפעמים אנחנו עושים בסוגיות מסוימות שיש להן נגיעה ספציפית לנושא הערבי כמו למשל העבודה שהמשרד עושה בנושא הבדואים וסוגיות שיש לנו פה מיקוד בנושא של ערבים.

ירדן ותיקאי: יש לנו כמובן פעילות אינטנסיבית בפיקס שיש לך למשל עם המשט, או יש לך שריפה בכרמל שעניין משום הרבה מאוד תקשורת ערבית, אז יש פה פעילות אינטנסיבית של התחום של ערבית שאנחנו בפנים וניתן מענה.

ירדן ותיקאי: עוד פעם ניתן מענה במגבלות שיש לנו.

יואל חסון: תסביר לי רגע את הסיכום ביניכם ובין משרד ההסברה לבין המשרד לענייני מיעוטים, וכמה אתם, איפה גם ההבדל בין דברור ראש הממשלה לבין הסברה כללית?

יואל חסון: תסביר לי איך זה עובד.

ירדן ותיקאי: מטה ההסברה, המשימה המרכזית שלו, ודרך אגב זה גוף מאוד קטן שיש לו 5 תקנים, בפועל 4 אנשים, כולל אותי.

ירדן ותיקאי: הראש שלנו התפטר עכשיו.

יואל חסון: הוא ידע על דוח הביקורת הצפוי.

יואל חסון: הוא אמר, עדיף לי לצאת עכשיו.

יואל חסון: הלוואי וזאת היתה הסיבה שבגללה הוא התפטר.

ירדן ותיקאי: תכליתו המרכזית היא תיאום בין המערכות השונות.

ירדן ותיקאי: הממשלה גם הגדירה שמנגנון התיאום המרכזי הוא מה שנקרא פורום הסברה.

ירדן ותיקאי: אנחנו פיתחנו את זה למספר פורומי הסברה.

ירדן ותיקאי: יש פורום הסברה ביטחוני מדיני.

ירדן ותיקאי: יושבים בו ודאי כל הגורמים שאתה רואה פה ועוד כל מיני גורמים רבים נוספים.

ירדן ותיקאי: בוודאי דובר צה"ל ומשרד החוץ כמובן, משרד ההסברה ועוד גורמים נוספים, שב"כ, משרד הביטחון וכדומה.

ירדן ותיקאי: אנחנו עוסקים כל הזמן בתיאום הסברה בסוגיות שונות.

ירדן ותיקאי: או בסוגיות שעומדות להיות, משט, משטים למיניהם שאנחנו מכירים, עופרת יצוקה, יציאה מרג'ר.

ירדן ותיקאי: אני פשוט לוקח דברים שאנחנו מתעסקים בהם בימים האחרונים.

ירדן ותיקאי: ואנחנו גם מפעילים כלי הסברה דרך משרד ראש הממשלה בתחום הלאומי ופה אני מגיע לנקודה שאתה באמת נגעת בה וגם המבקר נוגע בה על חלוקת האחריות הזאת.

ירדן ותיקאי: זה נכון שראש מטה ההסברה הוא גם יועץ התקשורת של ראש הממשלה.

ירדן ותיקאי: זה נכון.

ירדן ותיקאי: סך הכול אנחנו מרגישים, ואני יכול להעיד אחרי שנתיים וחצי של עבודה שאנחנו, והאבחנה היא אבחנה נכונה וברורה, ודאי אנחנו לא עוסקים בדוברות אישית של ראש הממשלה.

ירדן ותיקאי: במידה רבה ראש הממשלה הוא מוביל המסר הרבה פעמים.

ירדן ותיקאי: אבל  לא בדוברות אישית.

ירדן ותיקאי: אז לכן אנחנו גם משתמשים בתכנים של ראש הממשלה, גם נבנים על פלטפורמות שלו, אבל הייעוד המרכזי שלנו הוא באמת תחום ההסברה.

ירדן ותיקאי: אנחנו לא עוסקים בדוחות של ראש הממשלה ישירות.

ירדן ותיקאי: כשיש אני יודע מה, משט, אז יש ראש ממשלה שהוא דומיננטי בעניין הזה.

ירדן ותיקאי: להסביר את זה.

ירדן ותיקאי: אז ודאי שאנחנו גם נתעסק בזה.

ירדן ותיקאי: אבל לא בדוברות אישית של ראש הממשלה.

יואל חסון: אני מסתכל באתר שלכם, בתכנים שאתם מוציאים, אני כמעט לא ראיתי שום הודעה שאתם הוצאתם או התייחסות שהוצאתם שלא היתה קשורה לראש הממשלה.

ירדן ותיקאי: של מטה ההסברה?

ירדן ותיקאי: אתה לא תראה את זה בהודעות.

יואל חסון: לא. אני מדבר איתך על דברים שראיתי באינטרנט.

יואל חסון: מטה ההסברה, כאילו פועל דרכם, יש לכם אתרים.

ירדן ותיקאי: לא. מטה ההסברה הוא גוף שהוא מאחורי הקלעים ואנחנו חושבים שזה נכון שהוא יישאר מאחורי הקלעים.

ירדן ותיקאי: משתמש הקצה שלי מבחינתי זה הדוברים הפורמאליים.

ירדן ותיקאי: רוב העבודה שלנו, כמעט ואין לנו מגע חיצוני.

ירדן ותיקאי: או הייתי אומר בכלל אפילו.

יואל חסון: זה לא קשור אליכם.

יואל חסון: אוקיי.

יואל חסון: איך העבודה עם משרד ההסברה?

ירדן ותיקאי: כמו שהעבודה עם כל הסוכנויות בתיאום לדעתי, כמעט הייתי אומר מושלם.

ירדן ותיקאי: תיאום מושלם זה לא אומר שאנחנו מאשרים הודעות של אף אחד.

ירדן ותיקאי: יש לנו מנגנון שיודע לתאם ותלוי בעניין.

ירדן ותיקאי: אם יש אירוע כמו המשט אז אנחנו נדבר 5 פעמים ביום עם הגורמים המרכזיים.

ירדן ותיקאי: אם יש ימים רגילים אז  לא נדבר 5 פעמים ביום.

ירדן ותיקאי: אז ניפגש לעיתים רחוקות יותר.

יואל חסון: אתה מנהל מטה ההסברה.

ירדן ותיקאי: מטה ההסברה תפקידו, כמעט הייתי אומר אין שום קשר עם משרד ההסברה.

ירדן ותיקאי: וודאי שיש קשר.

ירדן ותיקאי: מטה ההסברה, תכליתו המרכזית להיות מנגנון לתיאום ויצירת מדיניות הסברה אחידה של הממשלה בתחומים מסוימים, בתחומים הרלוונטיים.

יואל חסון: וקורה נניח אירוע המשט.

יואל חסון: אתם מתחילים ליצור קשר עם כל הגורמים שהם רלוונטיים.

ירדן ותיקאי: במקרה של המשט אנחנו גם התכוננו לזה כמה שבועות.

ירדן ותיקאי: ישבנו וגיבשנו מה המסרים המרכזיים?

ירדן ותיקאי: מי יהיו הדוברים המרכזיים?

ירדן ותיקאי: מה החלוקה בין דוברות צבאית לדוברות אזרחית?

ירדן ותיקאי: מה אנחנו עושים בשלבים הראשונים?

ירדן ותיקאי: עוד פעם, אתה יודע, בסוף באירוע יש לך גם שינויים.

ירדן ותיקאי: איזה עזרי אינטרנט?

ירדן ותיקאי: איזה עזרים אנחנו צריכים?

ירדן ותיקאי: איזה חומרי אינטרנט?

ירדן ותיקאי: האם אנחנו מפיקים סרטונים ליו טיוב וכל מיני דברים?

ירדן ותיקאי: ואנחנו עוסקים בזה הלכה למעשה.

יואל חסון: העובדה שראש הממשלה היום הוא השר הממונה על רשות השידור, אולי נחזור קצת להתמקד בדוח, איפה זה מבחינת אחריות משרד ראש הממשלה להערות שבדוח?

ירדן ותיקאי: מאה אחוז.

ירדן ותיקאי: אנחנו, הייתי אומר, ניצלנו את העובדה שבעצם שיישום הרפורמה עברה למשרד ראש הממשלה ובעצם ביוזמתנו כמובן פתחנו במהלך שהציג אותו בקצרה מנכ"ל משרד ההסברה שהוא יצירת ערוץ, גם פורטל, אבל בעיקר ערוץ טלוויזיה שיחד עם רשות השידור, או באמצעות רשות השידור, כמובן, כל מה שאני אומר אני עוד מסתייג.

ירדן ותיקאי: הרפורמה עוד לא התקבעה, עוד אין מוסדות רשות השידור, הסוגיה עוד מורכבת.

ירדן ותיקאי: המטרה של העבודה היא כזאת.

ירדן ותיקאי: אנחנו היינו רוצים, ואני שמח שרשות השידור רואה את זה עין בעין כמובן, אנחנו רוצים לראות ערוץ אחד שמשדר לפחות 8 שעות אולי יותר בערבית וגם עוד מספר שעות באנגלית.

ירדן ותיקאי: אנחנו ניקח את הערוץ הזה, רשות השידור תיקח את הערוץ הזה, תעלה עם תכנים שהם תכנים וודאי תכנים חדשותיים ועיתונאיים.

ירדן ותיקאי: אני מדגיש את זה בכל מקום.

ירדן ותיקאי: זה לא ערוץ הסברה אבל זה כן ערוץ שנותן את הנרטיב הישראלי.

ירדן ותיקאי: כמו שערוץ 1 עושה באופן שוטף, כמו שערוץ 2 עושה.

ירדן ותיקאי: זווית ישראלית.

ירדן ותיקאי: אם דיברנו על המשט אז הסיקור של ערוץ 1 של המשט היא לא זווית של הממשלה אבל היא זווית שמנקודת המבט הישראלית, דבר שלא בא לידי ביטוי היום בשום כלי תקשורת.

ירדן ותיקאי: דרך אגב לפני כמה שנים היה אפילו YNET בערבית, אפילו זה לא קיים.

ירדן ותיקאי: כלומר אין שום כלי תקשורת של ה-main stream ישראלי שנותן את הנרטיב של החברה הישראלית.

יואל חסון: למה זה לוקח כל כך הרבה זמן לסדר את הדברים?

ירדן ותיקאי: קודם כל זה עוד לא מסודר.

ירדן ותיקאי: הדבר המרכזי הוא הנושא של רפורמה ברשות השידור.

יואל חסון: בגלל הרפורמה תוקעים גם את העניין הזה.

ירדן ותיקאי: לא. זה לא תוקעים.

ירדן ותיקאי: אנחנו רוצים לשלב את זה בתוך הרפורמה.

יואל חסון: תראה, רפורמה יכולה לא להיות לעולם.

יואל חסון: מה?

יואל חסון: כבר שנים זה לא קורה.

ירדן ותיקאי: רק אני אסיים רגע את ההצגה של העניין.

ירדן ותיקאי: הכוונה היא שיהיה ערוץ שיהיה בו שימוש בכל החומרים שמפיקה רשות השידור ועוד כסף להפקות מקור ודברים אחרים.

ירדן ותיקאי: הכול כמובן יהיה בערבית, יהיה dubbing  בערבית, לא רק הכיתוב של הכותרות.

ירדן ותיקאי: לכל זה יהיה אתר אינטרנט, וכל זה גם ישווק החוצה על ידי, לא לווין עמוס כפי שערוץ 33 הוא היום, אלא לווין אחר.

ירדן ותיקאי: אנחנו רוצים להגיע למצב- - -

יואל חסון: מה שאתם רוצים זה מאוד יפה.

ירדן ותיקאי: ואנחנו עובדים על זה.

יואל חסון: בסדר.

יואל חסון: אבל אתם כבר שנתיים עובדים על זה.

יואל חסון: זה המשפט החשוב ביותר.

יואל חסון: אתם אמורים לעבוד על זה מזה שנתיים.

יואל חסון: זה שאתם לא עובדים על זה שנתיים זו הבעיה.

יואל חסון: אבל אתה אומר לי דבר אחר ירדן שהוא יותר מטריד אותי.

יואל חסון: אתם מתנים את נושא השידורים בערבית ברפורמה ברשות השידור.

יואל חסון: עכשיו אתה מבין מה אתה אומר.

יואל חסון: אתה מכניס פה דבר ענק לדבר מאוד מאוד קטן.

יואל חסון: רפורמה של מיליארד אם לא יותר, מכניס לי עכשיו דבר מאוד מאוד קטן.

יואל חסון: כמו שתגיד לי עכשיו שבאותה מידה מבחינתי, ואתה לא אומר את זה, שהשידורים הסדירים של רשות השידור תלויים ברפורמה.

יואל חסון: את זה אתה לא אומר כי לא נראה לך הגיוני שמחר מבט יפסיקו לשדר, או מבט שני יפסיקו לשדר.

ירדן ותיקאי: זה כמעט קרה.

יואל חסון: יכול להיות שזה עוד יקרה אבל בינתיים אתם לא עושים את זה.

יואל חסון: אתם תולים הכול ברפורמה שהיא רפורמה מסובכת.

יואל חסון: והעובדה היא שאתם לא מצליחים להביא אותה לידי מימוש כבר הרבה מאוד זמן, למרות שהיו התחייבויות של ראש הממשלה בדיון אצלי, הוועדה לביקורת המדינה, שהוא לא עמד בהן, ולכן אני כבר אומר לך, אתה יכול להכין את ראש הממשלה, הוא הולך להיקרא בקרוב שוב לדיון בנושא הזה כי זה הסיכום שלי איתו.

יואל חסון: בינתיים הוא לא עמד בסיכום הזה.

ירדן ותיקאי: אני מבין מה אתה אומר.

ירדן ותיקאי: אנחנו חושבים שיש פה חלון הזדמנויות, באמת אנחנו חושבים את זה וגם רשות השידור חושבת את זה.

ירדן ותיקאי: לא הגענו למצב שאמרנו הרפורמה לא מתקדמת אז מה אנחנו עושים?

ירדן ותיקאי: דרך אגב, יש לנו על זה דיון בימים הקרובים אז תהיה לנו הערכת מצב.

ירדן ותיקאי: אנחנו לצורך העניין גם גיבשנו כמעט קואליציה של משרדי ממשלה שונים.

ירדן ותיקאי: אנחנו פנינו אליהם כי חשבנו שהם רלוונטיים לעניין הזה ונפגשנו עם השרים והמנכ"לים ובסך הכול מצד כולם יש שיתוף פעולה ואנחנו הולכים לסכם בקרוב את העניין.

ירדן ותיקאי: אם נסכם בזמן הקרוב נוכל גם להעמיד תקציב ייעודי לעניין הזה וגם לגדר אותו בתוך הרפורמה, או אם נגיע למסקנה שהרפורמה לא מתקדמת נשקול מה לעשות.

ירדן ותיקאי: אני גם לא רוצה כרגע לדבר עוד לפני שסיכמנו את הדיונים בנושא.

ירדן ותיקאי: כרגע יש הבנה של מספר משרדים ממשלתיים שאנחנו פנינו אליהם שהם צריכים ורוצים להיות שם.

ירדן ותיקאי: אני מקווה שאנחנו נצליח.

ירדן ותיקאי: אם אנחנו נצליח, ופה אני לא מעלה ציפיות שיהיה אל ג'זירה ישראלי, זה לא.

ירדן ותיקאי: אבל יהיה ערוץ שיהיה לו הרבה שעות שידור, שיהיה משודר בלווין מחוץ למדינת ישראל, ולא לווין עמוס.

ירדן ותיקאי: דרך אגב עוד דבר שאנחנו ביקשנו מרשות השידור והיא נענית לעניין זה לשים משדרים של רשת ד' , זה גם במסגרת הרפורמה בשיפור.

ירדן ותיקאי: במסגרת הרפורמה יש הרבה דברים שקשורים בשיפור הטכנולוגיה.

ירדן ותיקאי: לשים משדרים של רשת ד' שיוכלו להיקלט גם באיו”ש וגם ברצועת עזה.

ירדן ותיקאי: כיום הם לא נקלטים.

יואל חסון: כמשרד ראש הממשלה מה ההערכה שלך לגבי הרפורמה?

יואל חסון: מתי היא תושלם?

יואל חסון: תאושר?

ירדן ותיקאי: אנחנו נדע בשבועות הקרובים.

יואל חסון: ראש הממשלה אמר לי מה שאתה אומר עכשיו לפני שנה.

ירדן ותיקאי: אני לא יודע להגיד לך.

ירדן ותיקאי: אני יודע שיש רצון רציני גם מהצד של רשות השידור, גם מהצד של משרד ראש הממשלה וגם מהצד של משרד האוצר.

ירדן ותיקאי: בטח מנכ"ל רשות השידור יכול לעדכן יותר.

ירדן ותיקאי: אני גם אישית עוסק בזווית של הערבית.

ירדן ותיקאי: אני לא מוביל את הנושא של הרפורמה.

ירדן ותיקאי: פה אנחנו נמצאים.

יואל חסון: בסדר.

יואל חסון: ברור.

יואל חסון: תודה רבה.

יואל חסון: מנכ"ל רשות השידור, אני רוצה רגע לפתח את הנושא מבחינתך.

יואל חסון: כמה הושקע בתקציב היום בנושא של שידורים בערבית, רדיו וטלוויזיה?

יואל חסון: נכון להיום?

מוטי שקלאר: רדיו וטלוויזיה ביחד זה בסביבות 50 מיליון.

מוטי שקלאר: אני לא לוקח בחשבון, למשל הטלוויזיה נסמכת על כל התשתית הטכנולוגית של ערוץ 1. זה לא כולל את זה.

יואל חסון: אבל זה צבוע לשפה הערבית, 50 מיליון.

מוטי שקלאר: כן.

מוטי שקלאר: דוח התקציב של רשות השידור שהוא התקציב העיקרי בתחום הטכנולוגיה, משדרים וניידות, כל התשתית הטכנולוגית מחולקת גם לטלוויזיה.

מוטי שקלאר: אני לא יודע לענות בדיוק כמה מתוך זה.

יואל חסון: אני שואל שאלה אחרת.

יואל חסון: אני שואל את שניכם.

יואל חסון: למה לא יותר פשוט לאשר כרגע רפורמה?

יואל חסון: היה אפשר לתת, נגיד תוספת ייעודית לנושא הזה, משהו בין 10 ל-20 מיליון שקל, שזה לא סכום שהמדינה היתה נופלת ממנו.

יואל חסון: לצרף לחשבון לתקציב שקיים היום ולהגיד תתחילו לעשות עם מה שיש עכשיו, לשפר את מה שקיים.

יואל חסון: גם במשדרים.

מוטי שקלאר: בשנתיים האחרונות הוספנו 5 משדרים.

יואל חסון: הוספתם משדרים.

יואל חסון: איזה איכות?

יואל חסון: איזה מידע?

יואל חסון: איזו השקעה?

יואל חסון: האם השידורים איכותיים?

יואל חסון: כל הדברים האלה.

יואל חסון: אלא אם כן אתה אומר לי שאתה מקבל את זה, אז אתה מקבל את העיקרון של הרפורמה.

יואל חסון: אם לא תהיה רפורמה אי אפשר יהיה להתקדם בעניין הזה?

מוטי שקלאר: אם לא תהיה רפורמה אז כל רשות השידור תיסגר.

יואל חסון: אז איך היא שורדת כבר כל כך הרבה זמן בלי רפורמה?

מוטי שקלאר: היא שורדת, חד משמעית.

מוטי שקלאר: אתה רואה, אנחנו לא עומדים בחוק בהרבה דברים.

מוטי שקלאר: אנחנו מדי שנה פונים לועדת הכלכלה לבקש היתר מיוחד להוציא רק אחוז וחצי מתוך מה שאנחנו חייבים להפקות מקור.

מוטי שקלאר: בעיית רשות השידור נדונה לא היום ולא אתמול.

מוטי שקלאר: בלי רפורמה אני לא רואה איך רשות השידור ממשיכה להתקיים.

מוטי שקלאר: חד משמעית.

מוטי שקלאר: איפה אנחנו עומדים היום?

מוטי שקלאר: נהיה קצת יותר אופטימיים, אחרי ההסכם וחתימה להסכם הקיבוצי עם העיתונאים וביום חמישי צריך להיחתם הסכם עם טכנאי הטלוויזיה, אני מקווה שזה יקדם עניינים.

מוטי שקלאר: אבל הדרך עוד ארוכה.

מוטי שקלאר: חלק זה תלוי בכנסת.

מוטי שקלאר: הכנסת צריכה לאשר את חוק רשות השידור החדש.

מוטי שקלאר: בלעדיו אין רשות שידור.

מוטי שקלאר: ענייני הוצאות רכב נדון בוועדת הכלכלה וזה גם בסיס לרפורמה.

מוטי שקלאר: כמה זמן זה ייקח אני לא יודע.

יואל חסון: מה רמת השידורים בשפה הערבית היום לדעתך?

יואל חסון: מה יש בכלל?

מוטי שקלאר: אני עושה אבחנה בשידורים ברדיו לשידורים בטלוויזיה.

מוטי שקלאר: מבחינת הרדיו, כרדיו בשפה הערבית לתושבי מדינת ישראל וגם אלה שקולטים מחוץ למדינת ישראל, זה רדיו סביר.

מוטי שקלאר: גם מבחינת כוח אדם וגם מבחינת המנהלים שנמצאים שם.

מוטי שקלאר: אני חושב שהם מבינים את העניין.

מוטי שקלאר: נמצא פה אדמונד.

יואל חסון: ברשת ד'?

מוטי שקלאר: ברשת ד'.

יואל חסון: מה שעות השידור שלהם?

מוטי שקלאר: 24 שעות ביממה.

מוטי שקלאר: כמו רשתות אחרות.

יואל חסון: היא נקלטת בדרום?

יואל חסון: בצפון?

מוטי שקלאר: היא נקלטת.

מוטי שקלאר: שיפרנו את הקליטה באמצעות הוספה של 5 משדרים בשנתיים האחרונות.

מוטי שקלאר: אנחנו מקווים במסגרת הרפורמה להוסיף עוד משדרים.

מוטי שקלאר: השקעה לפחות בין 10 מילין ל-15 מיליון שקל בתוכנית שבין השאר תינתן גם תשובה לאיו”ש.

מוטי שקלאר: עם איו”ש יש פחות בעיה.

מוטי שקלאר: רצועת עזה וכן הלאה.

מוטי שקלאר: כך שמבחינת הרדיו לעניות דעתי נעשית עבודה טובה.

מוטי שקלאר: אנחנו מיישמים כחלק מהמסקנות, יש גם אתר אינטרנט שמנוהל על ידי הרדיו ומשדר גם תכנים ויזואליים בשפה הערבית.

מוטי שקלאר: אנחנו נכנסים גם לתחום הסלולארי.

מוטי שקלאר: אנחנו מנסים גם להביא עובדים.

מוטי שקלאר: כך שהבחינות האלה התחלנו את התהליך.

מוטי שקלאר: המקום הבעייתי זה הטלוויזיה.

מוטי שקלאר: משתי סיבות.

מוטי שקלאר: אחת, תקציבית.

מוטי שקלאר: כל עוד רשות השידור תהיה במתכונת הנוכחית, כל מנכ"ל באשר הוא, תמיד בסופו של דבר, בואו נהיה ישרים עם עצמנו, סדרי העדיפויות שלו הוא נותן עדיפות עליונה לערוץ 1 ולרשת ב' ולרשתות האחרות, כי זה עיקר המנדט שלנו ובכך אנחנו נבחנים.

מוטי שקלאר: בעיקר לאור המצב של הערוצים המסחריים.

מוטי שקלאר: אני רואה בזה גם אתגר להציג תכנים ראויים וכן הלאה.

מוטי שקלאר: בלי תקציב סגור, אני אומר את זה בצורה ברורה לפחות למיטב שיפוטי, בלי תקציב סגור שיהיה מעוגן ברפורמה או באמצעות תקציב ייעודי שיגיע הממשלה שהוא יהיה סגור אך ורק לטלוויזיה בערבית אני לא רואה פתרון הולם לעניין.

מוטי שקלאר: לפחות בצורה הגלויה.

מוטי שקלאר: למרות שאנחנו מנסים לתת יותר תקציבים, יותר אמצעים וכן הלאה.

מוטי שקלאר: נכון להיום הטלוויזיה משדרת 8 שעות.

מוטי שקלאר: מתוכן 50% שידור חי, השאר זה שידורים חוזרים.

מוטי שקלאר: זה מעט מדי, זה דל מדי.

מוטי שקלאר: רדיו אמרתי, הוא פחות או יותר תלוי במשדרים, עם התשתית הקיימת, עם האנשים הקיימים, הוא בהחלט נמצא במקום טוב.

מוטי שקלאר: וגם האתר שלו באינטרנט עושה עבודה מצוינת ואנחנו רואים את זה בהתייחסות מצד אמצעי התקשורת הערביים.

מוטי שקלאר: הם מכירים את זה.

מוטי שקלאר: כל מי שעוסק בעניין, לכל מה שנכתב באתר האינטרנט וגם מה שנאמר ברדיו.

יואל חסון: הזכרתי לי משהו.

יואל חסון: אני חייב דווקא להחמיא לכם שאני חושב שהאתר של רשות השידור הוא אחד האתרים הכי טובים שיש לחדשות, תדע לך, מבחינת היכולת לראות תכנים של חדשות, לראות גם בדיעבד.

יואל חסון: לדעתי האתר שלכם מאוד טוב.

מוטי שקלאר: גם במסגרת הרפורמה האתר עוד יתעדכן.

מוטי שקלאר: עובדים עליו.

מוטי שקלאר: ואני מקווה מאוד שאנחנו נצליח לשפר את זה בצורה הרבה יותר טובה.

מוטי שקלאר: כך שהאתר בהחלט מתחיל לתפוס מקום בעיקר בתחום החדשותי.

מוטי שקלאר: הבעיה בעיניי, אם אני חוזר רגע לרדיו, להערכתי ניתן לפתור בעוד תוספת של 10 מיליון שקל, לייצר תשתית של האזנה מצפון לדרום.

יואל חסון: המשדרים שאתה מדבר עליהם, לאן אתה רוצה לשדר?

יואל חסון: מחוץ לישראל או רק בישראל?

מוטי שקלאר: אנחנו בראש ובראשונה רוצים לשדר בישראל.

מוטי שקלאר: זה בסדרי העדיפויות שלנו.

מוטי שקלאר: ובאמצעות ה-FM ניתן לעשות את זה.

מוטי שקלאר: לו מדינת ישראל היתה מחליטה שנכון להשקיע, ופה אני מציין נקודה נוספת, במשדרי AM שהם נכונים אגב לשפה העברית.

מוטי שקלאר: נכון להיום, כדאי לדעת את זה, אני מדבר על זה לא מעט, אני כתבתי מכתבים, נכון להיום בזמן חירום לאור הצפי של המלחמה הבאה שמדינה שלמה תהיה תחת טילים, תושבים ישבו במקלטים, לא יוכלו לשמוע רדיו אלא באמצעות AM.

מוטי שקלאר: עכשיו מדינת ישראל החליטה להפסיק את המימון של ה-AM.

מוטי שקלאר: היא זורקת את זה על משרד הביטחון.

מוטי שקלאר: זאת אומרת אם הדבר חשוב לשעת חירום אז זה נכון שמשרד הביטחון ישקיע בזה.

מוטי שקלאר: נכון להיום משדרי AM נסגרים, אנחנו משאירים קצת לתחזוקה מינימאלית וזו השקעה של עשרות מיליוני שקלים.

מוטי שקלאר: אם היה AM להערכתי ולהבנתי והאחראים בתחום המשדרים יוכלו להרחיב בתחום אם תרצו לשאול אותם, גמבוש, גם הסביבה שהיא סביבנו תוכל לשמוע את הרדיו בצורה הרבה יותר טובה באמצעות ה-AM.

מוטי שקלאר: ה-FM הוא בעייתי במידה רבה אלא אם כן אתה מכסה אזור אזור.

מוטי שקלאר: על כן צריך הרבה משדרים ב-AM.

מוטי שקלאר: ביחס לטלוויזיה, אני חוזר לטלוויזיה, אני אמרתי את מה שאמרתי.

מוטי שקלאר: נכון לעכשיו במסגרת הרפורמה אמורים להשקיע הרבה כסף בתוכן.

מוטי שקלאר: תוך 5 שנים להשקיע 75 מיליון שקל.

מוטי שקלאר: בלי זה התקציב, בסך הכול, כמו שאמרתי, הוא הסכום של 20 מיליון שקל, משהו כזה.

מוטי שקלאר: וזה מעט, מעט, מעט.

ירדן ותיקאי: זה בעיקר כדי להעביר את זה ללווין בינלאומי שזה הדבר המרכזי, כרגע אתה משדר בעמוס.

מוטי שקלאר: רגע, עוד דבר, נקודה נוספת שגם תהיה במסגרת הרפורמה, אני חושב שגם בלי הרפורמה אנחנו נעשה את זה כדי לא להיות תלויים בחסדי שמיים, מטעמי חיסכון כיסינו את הטלוויזיה בערבית באמצעות לוויין עמוס.

מוטי שקלאר: ה-DTT שאמור להיכנס יכסה כיסוי נוסף לאוכלוסיה שתהיה מעוניינת בערוץ 33, וזה מכסה חלק ממדינות ערב אבל כדי להגיע לרדיוס הרבה יותר רחב אנחנו נחזור בנוסף לעמוס שעשינו אותו על מנת שכל תושב יוכל לקלוט.

מוטי שקלאר: כי הלוויין הקיים לא נותן תשובה לכל תושבי מדינת ישראל.

מוטי שקלאר: כך שבסדרי העדיפויות שלנו היה להגיע לעמוס שכל תושב יוכל לקלוט את ערוץ 33.

מוטי שקלאר: אם נוסיף עכשיו את ההוטבירד שזה בפלטפורמה עם אמינות נוספת נכסה חלק גדול מהמדינות הסובבות אותנו.

מוטי שקלאר: זה בהשקעה של מיליון שקל בשנה ניתן לעשות.

יואל חסון: שזה גם מותנה רפורמה.

מוטי שקלאר: זה אני חושב שלעניות דעתי בתקציב 2011 ננסה להכניס את זה בלי קשר לרפורמה.

מוטי שקלאר: זה לא תקציבים שהם בשמיים.

מוטי שקלאר: זה ייתן פרישה רחבה.

מוטי שקלאר: שוב, אנחנו נחזור לבעיה.

מוטי שקלאר: יפה מאוד שיש פלטפורמה ויש טלוויזיה ויש משדרים אבל אתה צריך כסף לתוכן.

מוטי שקלאר: זה וודאי מותנה רפורמה.

מוטי שקלאר: דבר נוסף ואחרון, בשעת חירום, זה גם צריך לדעת איך לכוונן את עצמנו, ערוץ 33 גם נותן שירות לפיקוד העורף.

מוטי שקלאר: בשעת חירום הצבא יכול לקחת את ערוץ 33 לטובת משדרים, תשדירים, הודעות וכל מיני מידע ואז פתאום, יכול להיות שיהיה לך תוכן, אבל אתה צריך לשדר לאוכלוסייה בערבית, אבל אין לך את הפלטפורמה כי הצבא ייקח את זה לצרכים שלו.

מוטי שקלאר: ושוב, לעניות דעתי, בזמן מלחמה של טילים אז הוא ישכח את האוכלוסייה הערבית.

מוטי שקלאר: כך שגם ערוץ 33 הוא להערכתי בשעת חירום לא ייתן פתרון.

מוטי שקלאר: כדאי לדעת את זה לאור מה שציינתי.

מוטי שקלאר: אגב לגבי הוטבירד זה מיליון דולר, לא מיליון שקל.

יואל חסון: בסדר.

יואל חסון: אני אפתח את זה קצת לדיון ואז נגיע לסיכומים.

יואל חסון: כן אדוני בבקשה.

יואל חסון: כל אחד שיציג את עצמו.

מרדכי קידר: אני מרדכי קידר מאוניברסיטת בר אילן, חוקר תקשורת ערבית וגם משתתף לצערי הרב באל ג'זירה ואחיותיה.

מרדכי קידר: אני כאן על בסיס גם מחקרים, גם מה שכותבים לי אנשים, גם מה שאני רואה בעולם הערבי.

מרדכי קידר: ישראל לא קיימת בספקטרום התקשורתי הערבי בכלל.

מרדכי קידר: אנחנו ברחנו משדה המערכה הזה ביום שירדנו מהוטבירד.

מרדכי קידר: כיוון שהעולם הערבי לא קולט את עמוס.

מרדכי קידר: נכון שעמוס מכסה חלקים במזרח התיכון מבחינת השידור שלו אבל אין אף ערבי נורמאלי, גם לא נורמאלי, שקולט.

מרדכי קידר: גם אם מישהו מוכן לקלוט את ישראל ולהיות חשוף למה שאנחנו רוצים לדבר אף אחד לא קולט את עמוס.

מרדכי קידר: אנחנו משדרים לתוך החדר.

מרדכי קידר: כל פרוטה שאתם מוציאים על עמוס זה כסף שנזרק לזבל.

מרדכי קידר: עם כל הכבוד שיש לי, וכבר אומר את זה גנור בדוח מבקר המדינה.

מרדכי קידר: אני קורא משפט אחד, "שלוש שנים לאחר לידתו, לאחר תהליך נסיגה ארוך הושגו שידורי ערוץ זה, שידורי ערוץ 33 הערבי.

מרדכי קידר: נוסיף כי מסיבות שלא מובנות, מסיבות תקציביות הועברו בשנת 2006 השידורים מהלווין האירופי הוטבירד 3 ללוויין עמוס.

מרדכי קידר: באותו יום השידורים מתו.

מרדכי קידר: ישראל מתה.

מרדכי קידר: ישראל לא קיימת בתקשורת הערבית.

מרדכי קידר: ועם כל הכבוד לירדן ולמאמצים שעושים, תקימו אולפנים ותקימו תוכן ותקימו הכול, לא יעזור כלום.

מרדכי קידר: אפשר לדעתי כבר היום להעביר את ערוץ 33.

מרדכי קידר: עם מעט הערבית שיש שמה, כמה שיש, תעבירו את זה, לא, אתמול, תעבירו את זה להוטבירד 3. זה רק עניין של החלטה למי משלמים את הכסף.

מרדכי קידר: לכמה גורמים פה בארץ שלוקחים את הכסף או לכמה אירופאים.

מרדכי קידר: ואני לא יודע אם יש הבדל בזה.

מוטי שקלאר: אתה צודק אבל המחויבות שלנו היא קודם כל לתושבי מדינת ישראל.

מוטי שקלאר: לכן ההחלטה שהתקבלה בוועד המנהל דאז לעבור ללוויין עמוס כדי שמדינת ישראל תהיה כולה מכוסה.

מוטי שקלאר: זאת אומרת כאזרחים ישראלים אנחנו מחויבים קודם כל לתושבי מדינת ישראל.

מרדכי קידר: כל אזרחי מדינת ישראל שקולטים ערבית קולטים את הוטבירד.

מרדכי קידר: כי הם יושבים ורואים את אל גזירה ואת אבו דאבי ואת דובאיי.

מרדכי קידר: אתה יכול להימצא אצלם בסלון בדיוק דרך הוטבירד, בדיוק כמו שאתה נמצא דרך עמוס.

מרדכי קידר: ואתה יודע מה?

מרדכי קידר: ליבי אומר ליבי יותר מהם קולטים, הרי זו צלחת אחרת, הרי צריך צלחת שונה לעמוס.

מרדכי קידר: מי מתקין צלחת לעמוס?

מרדכי קידר: מצליחים צלחת להוטבירד.

מרדכי קידר: אדרבא אתה תגדיל את החשיפה של ערוץ 33 בתוך הארץ אם תשדר בהוטבירד בלוויין האירופאי ולא בלוויין עמוס.

מרדכי קידר: אני מקווה שזו לא בעיה פלילית.

מרדכי קידר: למה זה עבר מהוטבירד לכמה חבר'ה שפה משדרים את עמוס?

מרדכי קידר: אני פה רק נותן הערה למבקר המדינה.

מרדכי קידר: תבדקו טוב טוב מי החליט ולמה להעביר את זה לעמוס?

מרדכי קידר: האם היתה פה החלטה- - -

מוטי שקלאר: זה היה על פי החלטת ממשלה.

מרדכי קידר: החלטת ממשלה.

מרדכי קידר: שוב, אנשים לא מבינים מה המשמעות של לשדר לתוך החדר באמצעות עמוס או לשדר החוצה באמצעות הוטבירד.

מרדכי קידר: מכאן הבעיה.

יואל חסון: אני רוצה להבין את הנקודה הזאת.

יואל חסון: השיקול לעבור לעמוס, הבנתי.

יואל חסון: כי רצו להשיג מה שעושה הוטבירד.

יואל חסון: זה מתורגם יותר טוב בתוך הארץ וגם בחוץ לארץ.

מרדכי קידר: יותר טוב אפילו.

יואל חסון: אז מה היה השיקול לעבור לעמוס?

קריאה: כי זה שדרנים ישראלים.

מרדכי קידר: כי מס הכנסה לוקח כמה שלוקח וככה הכסף חוזר.

מרדכי קידר: זה הכול.

יואל חסון: לא הבנתי.

יואל חסון: אני רוצה להבין.

יואל חסון: איזה שדרנים ישראלים?

קריאה: משדרים אחד ושניים.

יואל חסון: והם רוצים לשדר בישראל.

יואל חסון: אבל למה עם השידור הזה של ערוץ 33 היתה בעיה?

דובר: זה עניין של כסף.

יואל חסון: אה, זה פשוט עניין של כסף.

יואל חסון: ועמוס זה יותר זול ופה זה יותר יקר.

דובר: עמוס, אנחנו חייבים לשדר בעמוס.

מרדכי קידר: אבל אתם לא מביאים התוצאה.

מרדכי קידר: אתם לא מביאים את התוצאה.

מרדכי קידר: מה עשיתם?

יואל חסון: בהוטבירד כמה זה עולה יותר למערכת?

יגאל כספי: הוטבירד השנה עולה יותר מאשר אתה משלם על המסוף.

יגאל כספי: בנוסף לעלות.

יואל חסון: בירדן, זה נראה לך הגיוני שצריך שזה יהיה בהוטבירד.

מרדכי קידר: זה חיוני.

מרדכי קידר: חיוני.

מרדכי קידר: לא הגיוני.

מרדכי קידר: חיוני.

מרדכי קידר: בלי הוטבירד אתה לא קיים בעולם הערבי.

מרדכי קידר: אנשים לא מבינים את זה.

מרדכי קידר: זה דבר ראשון.

מרדכי קידר: דבר שני, יש לך ככה, בספקטרום של כל אחד בסלון שיושב ורואה יש בי.בי.סי בערבית, יש CNN האמריקאי, יש צרפת 24 , יש דונה ההונגרי, ויש הערוץ הרוסי.

מרדכי קידר: כל העולם נמצא שם, בכל העולם ישראל לא קיימת שם.

מרדכי קידר: אין ערוץ בינלאומי, לא אנגלי, לא ערבי, ועל זה אנחנו בוכים.

מרדכי קידר: ולדעתי שוב, יש את האפשרות ויש  את הכול, אף אחד לא משדר לעולם משום מה.

מרדכי קידר: וזה גם כן, כי משדרים בעמוס לתוך החדר במקום לשדר לעולם.

יואל חסון: העניין ברור.

יואל חסון: תודה רבה.

יואל חסון: כן, אתה רצית, בבקשה.

אדמונד סחייק: כן.

אדמונד סחייק: שמי אדמונד סחייק.

אדמונד סחייק: אני מנהל הרדיו בערבית.

אדמונד סחייק: עכשיו הסיפור הוא כזה.

אדמונד סחייק: שם המשחק הוא כסף.

אדמונד סחייק: גם כשהורידו את הוטבירד והלכו לעמוס זה היה סיפור של כסף.

אדמונד סחייק: כי זה עלה הרבה כסף ועמוס לא עולה שום דבר.

אדמונד סחייק: עכשיו ישיבות כאלה, אני משתתף בהן כבר עשר שנים ושום דבר לא קורה כי האמת, אני יכול להגיד את האמת, אולי זה לא בדיוק מעניין, אבל זה חשוב שגם חברי הכנסת ידעו את זה.

אדמונד סחייק: כאן תשאל את עצמך, אם זה היה נושא שערורייתי או נושא שיוצא לתקשורת יפה אז כולם היו יושבים כאן.

אדמונד סחייק: אנחנו יושבים ומדברים ובדרך כלל שום דבר לא יוצא מזה.

אדמונד סחייק: הרדיו בערבית, בשנת 91 דליה איציק סגרה את המשדר העיקרי בהיותה שרת  איכות הסביבה.

אדמונד סחייק: הקימו שם ישוב ליד המשדרים, צורן, ואז התושבים אמרו שזה גורם לקרינה.

אדמונד סחייק: זה שהישוב הוקם 20 שנה אחרי שהמשדרים היו קיימים אף אחד לא דיבר על זה.

אדמונד סחייק: העיקר סגרו את המשדר.

אדמונד סחייק: לפני זה היינו התחנה השלישית בגודלה במצרים האזינו לנו.

אדמונד סחייק: זה לפי סקרים של הבי.בי.סי בשביל voice of America.

אדמונד סחייק: התחנה השנייה מירדן עם האזנה מאוד גבוהה גם בסוריה וגם בלבנון, פתאום כל זה מת.

אדמונד סחייק: הורידו את המשדר.

אדמונד סחייק: במשך שנים שידרנו לקיר.

אדמונד סחייק: האזנה שלנו ירדה.

אדמונד סחייק: למשל במדינת ישראל זה גם לא נקלט.

אדמונד סחייק: ההאזנה ירדה מ-82% ל-15%.

אדמונד סחייק: רק לאחרונה התחילו להקים משדרים של FM שהם משדרים בעלי טווח מוגבל, שגם בתוך הארץ היום אנחנו לא מכסים.

אדמונד סחייק: אין לנו למשל משדר רציני ב-FM  בצפון, ששם רוב האוכלוסייה הערבית מתרכזת.

אדמונד סחייק: עכשיו בשטחים, מנדי יכול להגיד לך מה היה קודם בשטחים.

אדמונד סחייק: אנחנו היינו התחנה הכי הכי חזקה.

אדמונד סחייק: היום הם לא יכולים לשמוע אותנו.

אדמונד סחייק: אז מה קורה?

אדמונד סחייק: כל העסק יורד לטמיון.

אדמונד סחייק: לדבר על כסף.

אדמונד סחייק: היה אפשר לפתור את הבעיה  של המשדרים במשהו כמו 20 מיליון שקל.

אדמונד סחייק: זה לא סכום כזה גדול.

אדמונד סחייק: אבל בלי משדרים חבל על השידור.

אדמונד סחייק: אין משדרים.

אדמונד סחייק: כמו שדיבר מר קידר על הטלוויזיה, משדרים ואין האזנה כי זה לא מגיע.

אדמונד סחייק: זאת הבעיה העיקרית שצריך לפתור.

אדמונד סחייק: עכשיו אנחנו מדברים על הרפורמה.

אדמונד סחייק: אתה יודע מה הרפורמה תתרום לרדיו ולטלוויזיה בערבית?

אדמונד סחייק: קיצוץ ב-40% מהתקנים.

אדמונד סחייק: זו התרומה של הרפורמה, קודם כל.

אדמונד סחייק: עכשיו אני חרד ואני איך אומרים, אני בסוף דרכי בעסק הזה.

אדמונד סחייק: אבל אני חרד שבסופו של דבר לא יהיו אנשים שיוכלו לשדר בערבית.

אדמונד סחייק: כי מה שקורה, למשל היתה תקופה, אם אנחנו היינו במצב הזה שאנחנו בו בשנים האחרונות, לא היה היום שידור.

אדמונד סחייק: אנחנו קיימנו כל שנה קורס לשדרנים בערבית.

אדמונד סחייק: החלפנו את אלה שפרשו באנשים חדשים.

אדמונד סחייק: עכשיו אין קורסים כי אין כסף לזה ואם יהיה קורס, אתה לא יכול לקנות את האנשים כי אתה אמור לקצץ.

אדמונד סחייק: אז לא תהיה לך עתודה.

אדמונד סחייק: והנה ירדן ותיקאי יושב פה, כמה זמן הוא עבד בשביל לקלוט בן אדם אחד דובר ערבית במטה.

אדמונד סחייק: עכשיו אין להכשיר בן אדם שיעבוד בשידורים בערבית, עם הוא בא עם הבסיס המושלם, למד באוניברסיטה ערבית וכל הדברים האלה, אתה צריך לפחות 3 שנים בשביל להכשיר אותו.

אדמונד סחייק: יש לנו ניסיון של עשרות שנים בזה.

אדמונד סחייק: אין.

אדמונד סחייק: אתה לא יכול להכשיר אנשים.

אדמונד סחייק: אז השם של המשחק הוא כסף.

אדמונד סחייק: כסף וכסף.

יואל חסון: ברור.

יואל חסון: ברור.

יואל חסון: תודה לך מר סחייק.

יואל חסון: מישהו רוצה להגיב?

יואל חסון: כן.

יואל חסון: מי אתה?

רוני ביאלר: אני רוני ביאלר.

רוני ביאלר: אני מפעיל אתרים באינטרנט בערבית.

רוני ביאלר: אני מפעיל אתר שקוראים לו יהודי 1 ועוד אתר שנקרא ישראל בערבייה, ישראל בערבית.

רוני ביאלר: אני עובד עם אנשי צד"ל.

רוני ביאלר: אני התחלתי ללמוד ערבית לפני הרבה שנים.

רוני ביאלר: עשיתי תואר במזרח תיכון.

רוני ביאלר: ופשוט באיזושהי נקודה הגעתי לאתר של משרד החוץ וראיתי שהם פשוט מעלים את ישראל.

רוני ביאלר: החלטתי לעשות מעשה והתחלתי ליצור חומרים.

רוני ביאלר: אין למשל מפות של ישראל בערבית.

רוני ביאלר: אני מצייר את המפות.

רוני ביאלר: אין מצגות.

רוני ביאלר: פשוט רמה מאוד נמוכה.

רוני ביאלר: אני עשיתי איזו מצגת, אני אראה לכם.

רוני ביאלר: אבל יש משהו אחר חשוב שאני רוצה להגיד לכם.

רוני ביאלר: יש הרבה אנשים בישראל שהם בקשר עם ערבים מכל העולם, במרוקו, בעיראק, דרך רשתות חברתיות.

רוני ביאלר: דרך רשתות חברתיות אנחנו הגענו גם לאדם שקוראים לו בשיר בוטן שהוא כורדי מעיראק והוא עיתונאי שכותב ביותר מ-30 עיתונים בכורדיסטן.

רוני ביאלר: ואני רציתי להביא אותו שיסביר לכם בעצם מבחוץ מעיראק, האם ישראל קיימת, אם רוצים לדעת על ישראל.

רוני ביאלר: מבחוץ, נקודת מבט חיצונית.

רוני ביאלר: אז אני אציג אותו.

רוני ביאלר: אני אבקש ממנו לדבר ומרדכי קידר יתרגם.

רוני ביאלר: בסדר?

רוני ביאלר: הוא ידבר בערבית ומרדכי קידר יתרגם.

בשיר סברי בוטני: (תרגום מערבית על ידי מרדכי קידר)      	שלום.

בשיר סברי בוטני: אהלן וסהלן.

בשיר סברי בוטני: לפני כל דבר אני מודה לכם על ההזמנה.

בשיר סברי בוטני: בהיותי אדם מעיראק, עיתונאי עיראקי כורדי אני רואה את ישראל מזווית ערבית עיראקית או כורדית מכורדיסטאן.

בשיר סברי בוטני: אני מתנצל שאני לא מדבר עברית ולא כל כך הבנתי מה שאתם מדברים.

בשיר סברי בוטני: אנחנו בעיראק זקוקים למסר הישראלי.

בשיר סברי בוטני: אנחנו זקוקים לאינפורמציה נכונה ומדויקת על ישראל.

בשיר סברי בוטני: הידיעות שבידינו הן מועטות ולא מספיקות.

בשיר סברי בוטני: יש ידיעות שיוצאות מכאן שהן מוטעות.

בשיר סברי בוטני: הטעות היא בהיבט או מבפנים החוצה או מבחוץ פנימה.

בשיר סברי בוטני: למרבה הצער אין קשרים בין העמים במזרח התיכון.

בשיר סברי בוטני: לכן בצפון עיראק באזור כורדיסטאן יש באוניברסיטאות לימודי ערבית ועברית.

בשיר סברי בוטני: כי אנחנו כאנשי כורדיסטאן רוצים להתקרב לאחינו הערבים והיהודים.

בשיר סברי בוטני: ניסינו הרבה עם ישראל.

בשיר סברי בוטני: למרבה הצער הדרך חסומה.

בשיר סברי בוטני: משרד החוץ הישראלי הוא הסיבה שהדרך חסומה.

בשיר סברי בוטני: אולי גם משרד התרבות.

בשיר סברי בוטני: משרד החוץ לא עומד באחריות שלו ובחובה שלו.

בשיר סברי בוטני: אנחנו זקוקים לפיתוח היחסים.

בשיר סברי בוטני: פרויקטים משותפים, אנחנו זקוקים להם.

בשיר סברי בוטני: אנחנו זקוקים למידע חזק ומדויק דרך האינטרנט.

בשיר סברי בוטני: לדוגמה רוני ביאלר משמש בתוארו יהודי 1 שזה שם האתר שלו כגשר בין מדינת ישראל לבין העולם הערבי.

בשיר סברי בוטני: (דברי מרדכי קידר) רבותיי זה נכון, אני עצמי עוקב אחרי האתר שלו.

בשיר סברי בוטני: זה נכון לחלוטין.

בשיר סברי בוטני: יש הרבה מה לומר בעניין הזה.

בשיר סברי בוטני: על כל פנים תודה רבה.

יואל חסון: תגיד לו בבקשה שאני קודם כל רוצה להודות לו על זה שהוא טרח ובא וביטא את העמדה שלו.

יואל חסון: זה חשוב בעינינו.

בשיר סברי בוטני: בעזרת השם.

יואל חסון: תודה רבה.

יואל חסון: שוקראן.

יואל חסון: כן.

יואל חסון: יגאל.

יואל חסון: ראיתי אותך נע קצת באי נוחות למשמע הדברים האלה.

יואל חסון: תסביר למה אתה נע באי נוחות ומה אתם עושים.

יגאל כספי: כל הכבוד אבל  לבוא ולזלזל בצורה כזאת באתר שמושקע, עובדים עליו.

יגאל כספי: זה לא מקובל.

יגאל כספי: אני חושב שזה פשוט גם לא אתי וגם לא קולגיאלי.

יגאל כספי: אני לא הייתי אומר על האתר שלו שום דבר.

יגאל כספי: עכשיו אנחנו מפעילים, דבר ראשון הסיפור הזה של הסברה לעולם הערבי.

יגאל כספי: המינוח הוא לא מדויק.

יגאל כספי: מה זה הסברה?

יגאל כספי: אנחנו מדברים פה על העברת מידע לקהל שצריך לעקוף את כל האמצעים הרגילים.

יגאל כספי: הסברה זה דיאלוג עם קהל.

יגאל כספי: אין לנו אפשרות לעשות את זה בעולם הערבי.

יגאל כספי: אין לנו גישה לשם.

יגאל כספי: מערכת הרדיו ומערכת התקשורת אנחנו דיברנו עליה.

מרדכי קידר: כמה דוברי ערבית יש לכם?

מרדכי קידר: נתחיל מזה.

יגאל כספי: . כבר תדע.

יגאל כספי: רק שנייה.

יגאל כספי: אני אומר שהדרך היחידה לעשות היום באמצעים שיש, מה שנשאר מהמדיה החברתית זה האינטרנט.

יגאל כספי: עכשיו האינטרנט זה דבר שגם ניתן לחסוך דרכו.

יגאל כספי: מדינות ערב לא יושבות בשקט ונותנות  לנו לעבוד בשקט.

יגאל כספי: ויש לנו גם את הנושא הזה של חסימות שאנחנו מנסים לפרוץ ומנסים לעשות מעקפים כי בסיכום הכללי זה האתר הרשמי של מדינת ישראל והם יודעים בדיוק.

יגאל כספי: עכשיו האתרים שלנו לדעתנו הם אתרים טובים והם מצוטטים.

יגאל כספי: עיתונים ערביים מצטטים אותם.

יגאל כספי: אני במקביל גם מפעיל אתר בפרסית שאפילו שר החוץ הפרסי לפני שבועיים ציטט אותו בוועידה בינלאומית.

יגאל כספי: זאת אומרת האתר הזה נקרא.

יגאל כספי: עכשיו לגבי מפעילת האתר תימורה שפירא, היא מוכרת פה לכל הגוורדיה שעוסקת בתחום הערבי.

יגאל כספי: זה הטוב ביותר שמדינת ישראל יכול לספק.

יגאל כספי: אי אפשר לבוא בטענות גם למפעילה ועל האיכות שלה.

יגאל כספי: לגבי הדוברים בערבית, גם יושב הראש אמר, אנחנו משקפים את מה שהאוכלוסייה הישראלית דוברת.

יגאל כספי: כמות דוברי הערבית  במשרד החוץ היא לא גבוהה ואנחנו צריכים לאלתר עם מה שיש לנו.

יגאל כספי: אז אנחנו עושים מאמצים.

יגאל כספי: הזכירו פה את דובר ראש הממשלה יאיר רביד.

יגאל כספי: זה היה איש משרד החוץ שעבר לצד השני של הכביש ועכשיו אנחנו מנסים עוד פעם לראות מתוך המשרד מי יוכל להיכנס לתפקיד הזה.

יגאל כספי: יש לנו קשיים בזה.

יגאל כספי: חלק מהאנשים שלנו נמצאים בחוץ לארץ.

יגאל כספי: אנחנו מחכים שהם יחזרו.

יגאל כספי: מצבת כוח הדוברים בערבית, ואמר אדמונד סחייק, זה מקצוע, גם להיות דובר.

יואל חסון: אני רוצה לשאול אותך שאלה.

יואל חסון: בעניין של אם נשארים בתוך הקופסה או יוצאים מחוץ לקופסה.

יואל חסון: לדוגמה בירדן, אם אתם הייתם לוקחים על עצמכם לגייס סטודנטים שלומדים ערבית.

יואל חסון: יש כמה כאלה.

יואל חסון: להפעיל אותם ברשתות החברתיות, להפעיל אותם באינטרנט.

יואל חסון: לשלם להם שכר סטודנטים.

יואל חסון: למצוא לזה תקציב.

יואל חסון: בדיוק כמו שמגייסים, כמו שבחדר האזנה במשרד ראש הממשלה בחדר תקשוב, אתה אומר בתקשוב אני אשים סטודנטים, אני משלם להם שכר סטודנטים, הם יושבים ומקשיבים וכותבים כל מה שנאמר על המדינה או על ראש הממשלה.

יואל חסון: מה שצריך לעשות זה בסדר.

יואל חסון: תחשוב שסוג של חדר מצב כזה היו מקימים עם דוברי ערבית כותבי ערבית וכדומה, בשכר סטודנטים לרשתות חברתיות, לאינטרנט, להפעלת אתרים, לתגובות, לכל הדברים האלה.

יואל חסון: אז לא צריך עובדי מדינה, לא צריך לתת להם קביעות, לא צריך לעשות איתם הסכמי שכר, לא צריך לעשות להם רפורמה.

יואל חסון: האמן לי רבים רבים יהיו מוכנים לעשות את זה.

יגאל כספי: בגלל שבתקנים אנחנו מוגבלים אז אנחנו מצאנו את הפטנט של עובד בלתי צמיד.

יגאל כספי: הגשנו, פרסמנו מכרז.

יגאל כספי: מתוך המעט שניגשו בחרנו  סך הכול שניים כי לא מצאנו יותר.

יגאל כספי: זאת אומרת זה לא שיש לך הצפה.

יגאל כספי: אני ציפיתי בדיוק כמוך שעל פי מצב התעסוקה יהיו הרבה מועמדים.

יגאל כספי: לא קיבלנו.

יגאל כספי: וגם אלה שקיבלנו...

יואל חסון: מה עם אלה שמלמדים ערבית?

יואל חסון: נותנים הרצאות?

יגאל כספי: יש לנו נטייה לזלזל.

יגאל כספי: אני לא מוכן לזלזל בדוברי ערבית.

יגאל כספי: זה מקצוע.

יגאל כספי: לכתוב ערבית שהיא תהיה ערבית מאוד מסודרת ושלא יראו שזה עילג, אין לנו.

יגאל כספי: אז אני הולך להשיג שניים עד שאני אגמור את המבחן.

יגאל כספי: הם ישבו על יד אותה מפעילת  אתר ובמקביל היא מעדכנת.

יגאל כספי: מה הבעיה באתר?

יגאל כספי: היא משקיעה את רוב הזמן שלה בתרגום החומר והעלאתו על האתר.

יגאל כספי: הקטע של הדיאלוג הוא החלק החסר ואנחנו צריכים שיענו תשובות לשאלות ויווצר דיאלוג.

יגאל כספי: עכשיו אני רוצה להזכיר יש לנו גם אתר של face book  וגם אתר של טוויטר.

יגאל כספי: עוד פעם אותו בן אדם.

יגאל כספי: זו אותה בחורה שעושה את הכול.

יגאל כספי: ואנחנו מוגבלים.

יואל חסון: אני הבטחתי שאתה תראה את המצגת.

רוני ביאלר: אתר משרד החוץ בשפה הערבית.

רוני ביאלר: טוב, הוא אמר שחלק מהאתרים חסומים למצרים או לסוריה.

רוני ביאלר: לגבי אתר משרד החוץ.

רוני ביאלר: אין מענה לשאלות נפוצות בעולם הערבי לגבי ישראל.

רוני ביאלר: זאת אומרת הם לא עונים לשאלות ששואלים אותם.

רוני ביאלר: כפתור החיפוש לא עובד.

רוני ביאלר: גרפיקה מיושנת.

רוני ביאלר: מאמרים לא מעודכנים.

רוני ביאלר: אין תמונות בערבית.

רוני ביאלר: חלק מהקישורים לא עובדים.

רוני ביאלר: אין מפות של ישראל בשפה הערבית.

רוני ביאלר: Face book   לא קיים.

רוני ביאלר: U TUBE 	  לא פעיל.

רוני ביאלר: וויקפדיה בערבית אתם לא עובדים איתה.

רוני ביאלר: אני שינית את כל המונחים בוויקיפדיה בערבית.

רוני ביאלר: אין התייחסות לנושא השפה העברית בכלל.

רוני ביאלר: נושא הדת היהודית נמצא בתחתית הרשימה.

רוני ביאלר: מסורת יהודית בקושי מופיעה.

רוני ביאלר: מוסיקה ישראלית לא קיימת.

רוני ביאלר: האתר לא עובד בצורה מתאימה.

רוני ביאלר: הנה אחד הדפים מאתר משרד החוץ.

רוני ביאלר: אני לא רוצה להעליב אותך אבל זה האתר.

רוני ביאלר: תסתכלו.

רוני ביאלר: זה לא אתר מקצועי.

רוני ביאלר: הלאה.

רוני ביאלר: אתר בערבית עם כיתוב באנגלית.

רוני ביאלר: הלאה.

רוני ביאלר: בגוגל, חצי מהאתר לא רואים.

רוני ביאלר: ביו פוקס, לא רואים.

רוני ביאלר: נמשיך הלאה, U TUBE, GOOGLE, FACE BOOK , אלה חמשת האתרים הכי פופלריים בירדן, מצרים, לבנון.

רוני ביאלר: רק האתר בסעודיה שאנחנו יכולים להגיע אליהם.

רוני ביאלר: מה משרד החוץ שלנו עושה?

רוני ביאלר: ישראל הרשמית ב-U TUBE.

רוני ביאלר: הפרופיל ב-U TUBE  קיים משנת 2008.

רוני ביאלר: יש פה תגובה מלפני שנתיים שלא ענו לה.

רוני ביאלר: תגובה שמרדדת את ישראל.

רוני ביאלר: מספר משתמשים בשירותים, 116.

רוני ביאלר: בשנתיים 83 אלף איש זה כלום.

רוני ביאלר: הלאה.

רוני ביאלר: וויקיפדיה בערבית.

רוני ביאלר: בואו תראו מה כתוב.

רוני ביאלר: בלבנון במקום העשירי, בירדן מקום 12, מצרים מקום 15.

רוני ביאלר: בבקשה.

רוני ביאלר: אל קודס העיר הגדולה ביותר בפלשתינה ההיסטורית.

רוני ביאלר: תל אביב היא עיר פלשתינית שנמצאת  תחת הכיבוש הישראלי החל מהקמת מדינת ישראל בשנת 48.

רוני ביאלר: עכו עיר בפלשתין.

רוני ביאלר: יפו, עיר בפלשתין.

רוני ביאלר: FACE BOOK 	  לא קיים.

רוני ביאלר: אחד, הוא לא קיים בערבית.

רוני ביאלר: הלאה.

רוני ביאלר: אני בן אדם פרטי.

רוני ביאלר: אני מראה לכם מה בן אדם פרטי יכול לעשות בלי כסף.

רוני ביאלר: בלי כסף.

רוני ביאלר: יש לי קבוצות בערבית  ב- FACE BOOK  מעל עשרת אלפים איש.

רוני ביאלר: עכשיו אני דרך אגב לא התקבלתי למשרד החוץ.

רוני ביאלר: עברתי את המבחנים אבל אמרו שהערבית שלי לא מספיק טובה.

רוני ביאלר: זה דרך אגב לגבי מה שקורה.

רוני ביאלר: הלאה.

רוני ביאלר: U TUBE  שלי.

רוני ביאלר: 1584 מנויים.

רוני ביאלר: יותר ממיליון וחצי צפיות בשנה.

רוני ביאלר: סרטונים שאני ערכתי ויצרתי בערבית.

רוני ביאלר: הערוץ הזה הכי פופולארי בערב הסעודית ובמצרים.

רוני ביאלר: עכשיו אני עוד פעם, אני מזכיר אני בן אדם פרטי, אני בן אדם שעובד, אני מורה למוסיקה ואני עושה את זה בשעות הפנאי שלי.

רוני ביאלר: זה מה שקיים כרגע בישראל בערבית מבחינתי.

רוני ביאלר: האתר שלי בצד ימין.

רוני ביאלר: האתר בצד שמאל זה של יוצאי צד"ל בישראל והאתר המשותף שלנו זה ישראל ערבייה למטה.

רוני ביאלר: אלה האתרים היחידים.

רוני ביאלר: אם ערבי עכשיו במרוקו או בתימן מחפש חומר על ישראל היסטורי, על הרצף ההיסטורי בישראל, או מפות של ישראל בערבית, או מידע על הדת היהודית לעומק, אבל בצורה שמבינים, הם ימצאו את זה רק פה.

רוני ביאלר: רק פה.

יואל חסון: טוב.

יואל חסון: תודה רבה.

יואל חסון: זה בהחלט היה מעניין.

יואל חסון: כן בבקשה.

אופיר גנדלמן: שמי אופיר גנדלמן.

אופיר גנדלמן: אני מנהל ההסברה במטה ההסברה בערבית במשרד ראש הממשלה.

אופיר גנדלמן: אחראי על תקשורת בערבית ואחראי, דובר משרד החוץ על התקשורת הערבית.

אופיר גנדלמן: הייתי בתפקיד הזה שתי קדנציות.

אופיר גנדלמן: אני רוצה להציע כמה נקודות אור כי שמענו הרבה מאוד דברים לשלילה.

אופיר גנדלמן: אני חושב שצריך להפריד בין התוכן קודם כל לגבי מה שקשור לשידור לעולם הערבי לבין מה שנעשה מבחינת דוברים.

אופיר גנדלמן: אני רוצה להשוות למדינות אחרות שפועלות בזירה הזירה הזאת.

אופיר גנדלמן: מבחינת הופעות של דוברים ערבים הן רבות לאין שיעור מהופעות של דוברים אמריקאים, רוסים, בריטים, צרפתים, סינים, מה שאתם יכולים להעלות על הדעת.

אופיר גנדלמן: דוברים ישראלים אני מדבר.

אופיר גנדלמן: אין כמעט רשת טלוויזיה ערבית מובילה, אני מדבר על אל גז'ירה, אל ערבייה, בי.בי.סי בערבית, צרפת 24 בערבית וכולי שלא מראיינת דובר ישראלי לפחות פעם ביום, בדרך כלל בערבית.

אופיר גנדלמן: אין מצב שיש סיפור על ישראל שאין בו תגובה של דובר רשמי שלנו.

אופיר גנדלמן: בסופו של דבר למרות האתגרים ולמרות הבעיה של כוח אדם ותקציב, בסופו של דבר המסר הישראלי מגיע.

אופיר גנדלמן: הם יש מספיק אנשים שעושים את זה?

אופיר גנדלמן: לא. האם התקציב מספיק?

אופיר גנדלמן: בוודאי שלא.

אופיר גנדלמן: אבל יש דברים שנעשים.

אופיר גנדלמן: אני רוצה להצביע על תמונת הראי בצד השני.

אופיר גנדלמן: מה שאני רואה בהרבה מאוד כתבות ומאמרים שכותבים מדי פעם פובליציסטים כאלה ואחרים על החדירה הישראלית, על התקשורת הערבית, יש שם תשבחות.

אופיר גנדלמן: והעובדה היא שרוב ערוצי החדשות המרכזיים פתוחים בפני דוברים ישראלים כך שאנחנו יכולים להעביר את המסר שלנו ישירות לבית, לסלון הערבי.

אופיר גנדלמן: אני רוצה להציע מספרים.

אופיר גנדלמן: באל ג'זירה צופים בין 60 מיליון ל-70 מיליון איש.

אופיר גנדלמן: בכך שאתה עולה לשידור באל ג'זירה למרות הבעייתיות שלו למרות הקושי צופים בך 70 מיליון איש.

אופיר גנדלמן: בי.בי.סי בערבית 35 מיליון.

אופיר גנדלמן: אל חורה 30 מיליון וכולי.

אופיר גנדלמן: ביום טוב שדובר ישראלי נותן בין 15 ראיונות עד מגיע למאה עד 150 מיליון איש.

אופיר גנדלמן: אין לזה שום הקבלה מבחינת דובר זר מערבי אחר ברשתות הערביות ואת זה צריך לזכור.

אופיר גנדלמן: עכשיו על מנת לעקוף את התקשורת הערבית, אנחנו השקנו, עוד בזמני במשרד החוץ ערוץ U TUBE  שבו מקליטים מסרים קצרים של שתיים וחצי שלוש דקות שנשלחים אחר כך במייל לכלי התקשורת הערבים.

אופיר גנדלמן: בסופו של דבר הם מוצאים את דרכם לאתרי אינטרנט, לעיתונים וכולי.

יואל חסון: אני רוצה להגיד לך, מה שאתה מציג הוא באמת דבר חשוב.

יואל חסון: אני חושב שבאמת יש שיפור בתחום הזה עם המערכות הקיימות ועם הערוצים הקיימים.

יואל חסון: אבל יש עניין שאנחנו קצת מתעלמים ממנו.

יואל חסון: אנחנו יכולים לשלוח לדברים האלה וזה נכון וזה חשוב.

יואל חסון: אני ראיתי גם כמה הופעות כאלו באינטרנט אבל מר סחייק אומר משהו מאוד מעניין.

יואל חסון: זה גם ידוע שהעולם הערבי עם כל הביקורת והכול, הערבי הממוצע, האדם מן הרחוב מבין עם איזה תקשורת הוא מתעסק אצלו במדינה.

יואל חסון: הוא יודע שהתקשורת שלו, בוא נגיד בצורה עדינה, היא לא הכי אמינה בעולם.

יואל חסון: והוא הרבה פעמים רוצה לדעת את האמת, ופעם כדי לדעת את האמת הוא היה מחפש כדי להגיע לערוצים הישראלים, כדי לדעת לדוגמה אם הם הפסידו או ניצחו במלחמה.

יואל חסון: בדרך כלל את האמת המרה הם קיבלו בערוצים הישראלים.

יואל חסון: זה בדיוק מה שאנחנו רוצים לשאול.

יואל חסון: כי זה שנשלח אנשים לאל ג'זירה ולכל הערוצים בערבית זה מעולה, וצריך עוד ועוד ויש באמת הופעות טובות שאני חלק ראיתי ואני מעיד שהן טובות.

יואל חסון: אבל עדיין צריך לאפשר ולדעתי זה גם באינטרנט, באמת לאפשר למי שרוצה לדעת את האמת.

יואל חסון: לסטודנט האיראני שיושב באיזו אוניברסיטה ורוצה לדעת את האמת באמת ולסטודנט בסוריה ולסטודנט בעיראק ולסטודנט במצרים, שהוא רוצה לדעת באמת מה קורה בעזה.

יואל חסון: הוא רואה אל ג'זירה, אז הוא רואה מצד אחד את הישראלי שמדבר, קוטלים אותו שם, מביאים עשרים אחריו שיגידו שכל מה שהוא אמר זה שקר.

יואל חסון: ברור, הגיוני.

יואל חסון: לא בטוח שאתה היית עושה אחרת.

יואל חסון: אבל זה חלק מהתקשורת.

יואל חסון: אבל הוא רוצה לדעת באמת מה קרה במרמרה.

יואל חסון: הוא רוצה לדעת באמת אם מצאו נשק במרמרה.

יואל חסון: הוא רוצה לראות את התמונות של הסכינים האלה שבחיים לא יראו לו את זה באל ג'זירה ולא יראו לו את זה בבי.בי.סי.

יואל חסון: אבל אנחנו נראה לו את זה.

יואל חסון: ואתה יודע מה, לנו הוא יאמין.

יואל חסון: בתוך תוכו הוא יודע שאצלנו המערכת, המדינה, האופי שלה הוא אופי דמוקרטי, הוא אופי פתוח ומה לעשות האמת מופיעה גם כשהיא טובה לנו וגם כשהיא רעה לנו.

יואל חסון: ולזה אין מענה היום.

אופיר גנדלמן: אין לי ספק שברגע שהערוץ הזה יעלה הרייטינג שלו יהיה מאוד גבוה.

יואל חסון: כן.

יואל חסון: ובגלוי או שלא בגלוי, אתה יודע כל אחד בדרך שהוא מגיע לדבר הזה.

יואל חסון: אוקיי, אני רוצה לסכם את הדיון.

יואל חסון: אלא אם כן יש מישהו פה שהוא חושב שהוא צריך להגיד משהו שעוד לא נאמר.

יואל חסון: כן.

מרדכי קידר: יש עוד מילה אחת וזה הדבר השני.

מרדכי קידר: לשכת העיתונות הממשלתית אמורה לתת רשיונות הפעלה לערוצים אחרים שעובדים בארץ.

מרדכי קידר: לדעתי יש פה חטא מתמשך בכך שמאפשרים לאל ג'זירה לנהל את הג'יהאד התקשורתי שלה נגדנו באופן חופשי ללא איזון ובניגוד אדיר לכללי האתיקה העיתונאית.

מרדכי קידר: מספיק היה אם פעם אחת יאיימו עליהם שפה יסלקו אותם לשבוע או שבועיים בשביל שהם ישנו את ההתנהגות שלהם.

מרדכי קידר: אבל אצלנו משום מה פוחדים מהדבר הזה.

מרדכי קידר: אנחנו פוחדים מהם.

מרדכי קידר: הם עומדים פה בחוץ על יד השער של פלומבו  ומפיצים שקרים שאין כדוגמתם.

מרדכי קידר: אבל היות שברקע רואים את הכנסת ואת שערי פלומבו אז זה נתפס כמאוד אמין בעולם הערבי כי הם מדברים מתוך הלוע של הישות הציונית.

מרדכי קידר: צריך היה בקטע הזה להשיב מלחמה כי אנחנו במלחמה ואי אפשר לתת להם פה להפיץ שקרים בלי לתת על זה את הדין.

מרדכי קידר: ולכן כאן כמה אנשים צריכים  לצאת קצת מהמקובעות ומדי פעם להעמיד אותם על החובה שלהם להיות גם קצת מאוזנים.

מרדכי קידר: אז אני אומר, נכון שייקחו אותנו כטרמפיסטים, זה בסדר, אבל אנחנו עדיין את הערוץ שלנו שיעמוד מולם וייתן את התשובה.

דובר: הם נכנסים באופן חופשי לכנסת.

דובר: הם נכנסים באופן חופשי לכל הוועדות, הכול.

מרדכי קידר: חמור מאוד.

מרדכי קידר: חמור מאוד.

יואל חסון: אני רוצה  רגע לשאול, אני גם אתייחס אחר כך לעניין שלך.

יואל חסון: מה שראינו אצל מר ביאלר, האתר שלו, הפעילות שלו, מישהו מכם חושב לשתף איתו פעולה בדבר הזה?

יואל חסון: אולי לתאם.

יואל חסון: כי נראה לי שיש פה סיכוי ליוזמה אישית.

יגאל כספי: אני לא בדקתי את האתר שלו.

יגאל כספי: אני לא יודע.

יגאל כספי: אנחנו אתר רשמי ואנחנו עומדים בסטנדרטים מסוימים.

יואל חסון: אני לא מתווכח על זה.

יגאל כספי: אני אבדוק.

יואל חסון: אולי שווה, ירדן, אולי שווה שתיפגשו.

ירדן ותיקאי: אנחנו נבדוק.

יואל חסון: תיפגשו, תראו.

יואל חסון: אולי  יש אפשרות.

ירדן ותיקאי: אני גם יודע לעשות את זה.

יואל חסון: המנכ"ל של משרד ההסברה רונן פלוט אמר שהוא לקח את הטלפון שלו.

יואל חסון: אני שמח לשמוע.

יואל חסון: אתם לדעתי ירדן גם כן אולי תיזמו איזו פגישה איתו ותראו, זה בסך הכול יוזמה פרטית.

יואל חסון: הרבה דברים טובים התחילו מיוזמות פרטיות.

יואל חסון: מנדי בבקשה.

יעקב אור: למען הגילוי הנאות אני מלווה את הנושא הזה מעל 25 שנה.

יעקב אור: גם כמזרחן, גם כצרכן, גם כעובד בעזה ובאיו”ש, גם כמתאם פעולות בשטחים.

יעקב אור: ובעשר שנים האחרונות כעובד במשרד מבקר המדינה.

יעקב אור: אני מציע להאזין בקשב רב למה שאמר אדמונד סחייק.

יעקב אור: אם אנחנו מנסים לכמת את הדברים במונחים מסוימים.

יעקב אור: משום שעל מה מדובר כאן, אדוני היושב ראש?

יעקב אור: אחד, זה חזית.

יעקב אור: זו חזית ששוכנת בתודעה שהיא חזית ממעלה ראשונה כמו החזית הצבאית וכמו חזית העורף.

יעקב אור: אז בחזית הצבאית אנחנו יכולים לכמת את זה מצוין.

יעקב אור: אם בהיעדר טייסת או אוגדה אז אפשר להגיד, אז לא נשיג הישג כזה או אחר.

יעקב אור: צריך להשקיע בכך.

יעקב אור: הם משקיעים.

יעקב אור: בחזית העורף, בהיעדר כיפת ברזל, מסכות, אפשר לכמת את זה ולהשקיע הון כי אפשר למדוד את זה.

יעקב אור: הלחימה על התודעה, קשה מאוד למדוד את זה.

יעקב אור: מה הנזק?

יעקב אור: המדהים הוא שהמצב בעבר היה לכאורה יותר טוב.

יעקב אור: לא לכאורה.

יעקב אור: באמת היה יותר טוב.

יעקב אור: נורא משונה.

יעקב אור: אז מול החזית הזו אנחנו מתדרדרים.

יעקב אור: סחבת, כל מה שאמרנו בדוח.

יעקב אור: בלתי נתפס.

יעקב אור: עכשיו הוקם מטה הסברה.

יעקב אור: לא בכדי הממשלה החליטה מה שהחליטה בשנת 2007 והיא ייחדה פרק לנושא ההסברה בקרב האוכלוסיות הערביות.

יעקב אור: לא רק זאת, ובצדק, בצדק אני אומר כביקורת, זה ניתן, המטה הוקם במשרד ראש הממשלה.

יעקב אור: רוצה לומר היכולת לתכנן את העניין הוא על ידי ראש הממשלה.

יעקב אור: מה זה משרד ראש הממשלה?

יעקב אור: זה ראש הממשלה.

יעקב אור: ועל כן התשובה למענה צריכה להיות שם.

יעקב אור: לא בטלאים כאלה ואחרים, עוד אדם, עוד שני דוברים טובים, עוד משהו.

יעקב אור: זה ריפוי בעיסוק.

יעקב אור: זה לא רציני.

יעקב אור: החולי יימשך.

יעקב אור: אנחנו נמשיך להתדרדר במלחמה על התודעה.

יעקב אור: היא הולכת ונהיית חשובה.

יעקב אור: על כן התשובה בתוכנית.

יעקב אור: מה רוצים?

יעקב אור: מה צריך להיות ומה אי אפשר בינתיים לעשות?

יעקב אור: זה בסדר.

יעקב אור: אבל כשיש תוכנית ויודעים מה רוצים להשיג בסוף הדרך אז יש גם שלבי ביניים.

יעקב אור: יש אחראי אחד.

יעקב אור: אז זה מה שאנחנו מנסים  להציג.

יעקב אור: אחרת שום דבר לא יהיה.

יואל חסון: תודה רבה מנדי.

יואל חסון: אני מבקש לסכם את הדיון במסגרת החלטות הוועדה לענייני ביקורת המדינה בצורה זאת.

יואל חסון: קודם כל אני מבקש להודות לך מנדי ולצוות מבקר המדינה, לכל הצוות שעסק בעבודת הדוח הזה שהוא דוח באמת חמור וחשוב שהציף בעיה.

יואל חסון: הדוח הזה מציף בעיה שהחלה בשנת 2007, אז הביקורת החלה.

יואל חסון: נכון?

יעקב אור: היא התחילה ב- 2002.

יעקב אור: בשנת 2007 היתה מלחמת לבנון אז היא פעלה ואז הוקם מטה ההסברה במשרד ראש הממשלה.

יואל חסון: יפה.

יואל חסון: והדבר הזה שאנחנו רואים היום הוא לצערי, העובדה שהדברים לא קורים בצורה שהיינו רוצים שהם יקרו, בקצב שאנחנו רוצים שהם יקרו, ואני קודם כל אומר בצורה ברורה, ההתניה של הטיפול בנושא הזה ברפורמה ברשות השידור היא התניה שלא מקובלת.

יואל חסון: היא בדיוק מחזירה את הדוגמה לסיפור של הכבאים, בדיוק סיפור הכבאים שנושא חשוב נדחק כי מחייבים את זה ברפורמה.

יואל חסון: זה דבר שהוא לא מקובל.

יואל חסון: הרפורמה הזאת, אני רוצה להגיד לכם, תראו, ראש הממשלה הופיע כאן ביולי 2010 ואמר, התחייב, כי תוך 4 חודשים יוחלט לגבי הרפורמה.

יואל חסון: ראש ממשלת ישראל התחייב ולא עמד במילתו, פה בוועדה לביקורת המדינה.

יואל חסון: ואני זוכר עוד שאני רציתי לתת חצי שנה, הוא אמר לי, תן לי 4 חודשים.

יואל חסון: נתתי לו.

יואל חסון: והרפורמה הזאת, אני לא יודע מתי היא תקרה ואיך היא תקרה.

יואל חסון: וזה שרשות השידור היא אומרת, אם הרפורמה תמות לגמרי, בסדר גמור, אז חס ושלום לא יהיה שידור ציבורי בישראל, אז צריכים למצוא דרך אחרת כדי להגיע לציבור הזה, כי עדיין צריך להגיע לציבור הזה.

יואל חסון: זה לא קשור.

יואל חסון: אז יצטרכו אולי להפקיע מערוץ 10 או מערוץ 2. אני לא יודע מה לעשות.

יואל חסון: יצטרכו להגיע לציבור הזה.

יואל חסון: להתנות את הטיפול בדבר הזה ברפורמה זה מחדל.

יואל חסון: ולא עמדו כל הגורמים שיושבים כאן כרגע, וכל הגורמים המוכרים, לא עמדו ולא תיקנו את הליקויים כפי שהם התחייבו בתשובת ראש הממשלה שהיתה פה התחייבות ברורה של השר שלך, אז כשהוא היה ממונה על רשות השידור, עכשיו ראש הממשלה ממשיך את זה, אז הוא בעצמו לא עמד בהתחייבות, וגם משרד ההסברה לא עמדו בהתחייבויות למבקר המדינה ותשובות למבקר המדינה.

יואל חסון: לכן השורה התחתונה היא שאנחנו נמצאים היום בכשל מתמשך בכל הקשור להסברה בשפה הערבית, לשידור בשפה הערבית, לקשר עם העולם הערבי  בכל הפרמטרים, הם ברדיו, הן בטלוויזיה, הן באינטרנט.

יואל חסון: זה לא עובד בצורה שאנחנו רוצים.

יואל חסון: העובדה שיש לנו היום מערך שמסוגל לשלח מרואיינים לתחנות בשפה הערבית זה דבר טוב אבל כמו שכולכם מסכימים, יש פה אנשים הרבה יותר מבינים ממני בתחום הזה, זה לא מספיק.

יואל חסון: זה לא נותן את התמונה, זה לא נותן את הכוח שלדעתי היה הכוח המרכזי ביותר בתקשורת שלנו עם השפה הערבית וזה האמונה במסר שמגיע מכאן ובאמינות של המסר שמגיע מכאן.

יואל חסון: היום המסר החופשי הזה שיכול לזלוג החוצה לא קיים.

יואל חסון: ואני גם לא מקבל את זה שאומרים שהמשטרים השונים יכולים לחסום.

יואל חסון: חבר'ה מדינת ישראל יודעת, אני לא רוצה להיכנס כאן לפרטים אבל המערכות הישראליות יודעות להתגבר על חסימות.

יואל חסון: הן יודעות להתגבר ולהגיע לאן שהן רוצות להגיע באופן הטכנולוגי.

יואל חסון: כמו שהעולם היום גלובלי גם העולם הערבי הוא גלובלי ופתוח.

יואל חסון: יש גבול גם לחסימות ולצנזורה.

יואל חסון: אפילו סין הגדולה לא מצליחה לחסום כל מה שהיא רוצה לחסום.

יואל חסון: זאת האמת.

יואל חסון: זה עניין של חשיבה מחוץ לקופסה, זה עניין של יוזמה.

יואל חסון: ואני אומר באמת יש פה אנשים, אני מעריך אתכם, באמת אני מכיר אתכם מכל מיני מסגרות.

יואל חסון: אנשים צעירים, דינאמיים, חושבים בצורה דינאמית.

יואל חסון: תחשבו ככה.

יואל חסון: תשברו  את הדבר הזה.

יואל חסון: תשברו את הדבר הזה.

יואל חסון: דבר נוסף שאנחנו מבקשים שמשרד ראש הממשלה גם בגלל העובדה שמערך ההסברה הוא תחת משרד ראש הממשלה, גם בגלל העובדה שראש הממשלה הוא השר הממונה על רשות השידור, התכנון של השינוי ושל התיקון הוא של ראש הממשלה וזאת אחריותו.

יואל חסון: זאת אחריותו.

יואל חסון: ואני מתכוון לנצל את סמכותי בחוק ולזמן לדיון פה שלושה חודשים מהיום, דיון מעקב על הנושא הזה ועל נושא רשות השידור בכלל.

יואל חסון: כדי לא להטריח את ראש הממשלה פעמיים נעשה דיון אחד כולל על הנושא הזה ועל הנושא של רשות השידור בעניין הרפורמה, משהו שאני לא קושר אותו להסברה בערבית, אני מדגיש.

יואל חסון: אנחנו נקיים דיון עם ראש הממשלה, עם השר יולי אדלשטיין, הוא יצטרך להגיע, והם יצטרכו להגיע לדיון הזה כי על פי החוק הם מחויבים להגיע לדיון הזה.

יואל חסון: הפעם לא דרשתי דרישות אבל אני אדרוש את הדרישה הזאת.

יואל חסון: אני מצטער שהגענו לזה כי אני לא מזלזל בזמנו של ראש הממשלה.

יואל חסון: אבל אם הדברים לא מתקדמים בלי שראש הממשלה יתערב, דברים שהוא מבטיח לא קורים אז זה מה שיקרה.

יואל חסון: בלי קשר לדבר הזה אני מבקש שממשלת ישראל תקבל החלטה על העברת סכומי כסף מיידיים לטובת העניין הזה.

יואל חסון: לטובת משדרים כדוגמה ודברים אחרים בסדר הגודל המצומצם.

יואל חסון: אני לא אומר בהיקף גדול, בסדר גודל מצומצם.

יואל חסון: במידה והיא לא תעשה את זה שתודיע הממשלה שזה לא בסדר העדיפות שלה.

יואל חסון: וזו זכותה.

יואל חסון: אני יכול רק לבקר את זה.

יואל חסון: אבל אם הממשלה נותנת תשובות כאלה למבקר המדינה, אומרת שזה בסדר עדיפות, אומרת ואומרת ואומרת אבל לא נותנת לזה את הכספים כדי שגם יהיה תוכן, כדי שם יהיו משדרים, כדי שיהיו כל הדברים האלה.

יואל חסון: לא. מותנה רפורמה זה אומר שהממשלה לא מעוניינת.

יואל חסון: וזה חייב לבוא להחלטת ממשלה.

יואל חסון: מבחינתי תוך 3 חודשים חייבת להיות החלטת ממשלה בנושא הזה.

יואל חסון: אם לא תהיה אז ראש הממשלה יצטרך לתת תשובות מדוע הוא לא עושה את זה.

יואל חסון: ואם הוא יגיד שהוא לא רוצה אז הוא לא רוצה.

יואל חסון: הסנכרון בין המערכות.

יואל חסון: ההתרשמות פה שאומרים שעובדים, ובאמת כנראה בעיתות חירום יודעים לעבוד ביחד, אבל לדעתי בעת הזאת שתודה לאל היא כרגע לא עת חירום, לדעתי הסנכרון צריך להיות הרבה יותר, לא יודע, אני מתרשם משרד החוץ אומר ככה, זה אומר ככה.

יואל חסון: עוד פעם, אני חושב שצריך להיות סנכרון יותר חזק.

יואל חסון: דבר נוסף, אמרת שאתה מכניס את זה לתקציב 2011, הנושא של ההוטבירד, הלווין.

יואל חסון: ההוטבירד חייב לחזור לפעילות.

יואל חסון: זה must.

יואל חסון: לא התווכחתם פה על העובדות.

יואל חסון: אז אם זה באמת נכון מה שנאמר פה, אני לא איש מקצוע, אם יש הסכמה בעניין לדבר הזה, נכון שזה עלות כספית, אבל אנחנו לא רוצים לשדר לקיר ואנחנו רוצים לצאת החוצה.

יואל חסון: אתה אמרת על 2011 שתכניס את התקציב של ההוטבירד.

יואל חסון: תכניס את ההוטבירד.

יואל חסון: זו החלטה שלך כמנכ"ל.

יואל חסון: קח את היוזמה הזאת.

יואל חסון: מצד שני נעזור לך ונילחם שיהיו גם תכנים כדי להצדיק את הכסף כי צריך להעביר לך כסף למען תכנים.

יואל חסון: לא מותנה רפורמה.

יואל חסון: לא מותנה רפורמה.

יואל חסון: אבל אתה מצידך תיתן את ההוטבירד.

יואל חסון: תיתן את ההוטבירד וזה לדעתי ייתן את המשמעות.

יואל חסון: אני אומר לכם, מילה אחרונה לסיכום, עוד פעם, זה מה שצריך לעשות, זה מה שהוועדה לביקורת המדינה מבקשת שייעשה.

יואל חסון: זה גם כפוף להסכמות עם מבקר המדינה.

יואל חסון: במידה וזה לא ייעשה זאת אומרת שממשלת ישראל במודע ויתרה על היכולת שלה לתקשר עם העולם מסביב ולהציג את הנרטיב הישראלי ואת הכיוון הישראלי בכל הקשור לאירועים האקטואליים שקורים סביב.

יואל חסון: זאת היא המשמעות של זה.

יואל חסון: אם לא, המשמעות תהיה באמת בכיוון חיובי שהחלטנו לא לוותר, והחלטנו לצאת מחוץ לקופסה, ולעשות בדברים איזשהו שינוי.

יואל חסון: אני מקווה שאכן זה ישתנה.

יואל חסון: תודה רבה לכולכם.